open-index/open-wikipedia-markdown huggingface dataset:
愛丁堡公爵菲臘親王

**[[愛丁堡公爵]]菲臘親王**（，）係前英國王室成員，英女王伊利沙伯二世個老公。

## 簡歷
### 早年
愛丁堡公爵菲臘親王，原本叫**希臘同丹麥王子菲臘**（希臘文：Φίλιππος，羅馬化：Fílippos），1921年6月20號響希臘伊奧尼亞群島克基拉州克基拉島嘅蒙里普斯皇家別墅出世（據講佢係喺一張枱上面出世），係希臘王子安德烈亞斯同佢老婆巴騰堡愛麗絲公主嘅第五個細路（同時係獨仔）。因為阿爺係希臘國王佐治一世，太爺係丹麥國王基斯頓九世，所以佢叫「希臘同丹麥王子」，喺呢兩個國家都有王位繼承權。佢上有四個家姐，分別係瑪格麗塔、狄奧多拉、塞西莉同蘇菲亞。佢出世後響科孚古堡聖佐治教堂按照東正教儀式去受洗。

響菲臘親王出世冇耐，佢阿公路易斯蒙巴頓響倫敦走咗。而路易斯蒙巴頓本身係德意志帝國嘅王族，阿爺係黑森及萊茵河大公路德維希二世。路易斯後嚟歸化咗做英國公民，但係當時咁啱英國同德國打緊仗，英國國民唔鍾意德國人，所以路易斯將自己個姓由原先嘅「巴騰堡」英化做「蒙巴頓」，仲放棄埋德國大公嘅身份，繼而做咗英國貴族，封做米福德黑文侯爵。響阿媽愛麗絲公主帶住菲臘親王出席佢嘅葬禮之後，老豆安德烈亞斯隨即就參加咗希土戰爭，做咗陸軍師長。

但係希臘響呢次戰爭入面處於劣勢，而土耳其一方就大勝。菲臘嘅大伯、希臘時任國王康斯坦丁一世被人話係今次打輸仗嘅主要原因，所以被迫響1922年9月27號落台。而新政府隨即就拉咗好多人，當中包括安德烈亞斯。軍方殺咗包括前首相喬治奧斯·古納里斯在內嘅六位政治人，而安德烈亞斯自己條命仔不保，愛麗絲公主亦受到監視。同年12月，政府將安德烈亞斯一家驅逐出境。

### 晚年
2021年4月9號，佢响溫莎堡與世長辭，佢去世嗰時，距離佢嘅百歲華誕重有兩個月零一日。

## 屋企

菲臘親王響1947年11月20號同嗰時重係公主嘅伊利沙伯二世結婚，兩個人有三個仔一個女，分別係：

* 大仔：查理斯三世
* 大女：安妮長公主
* 二仔：約克公爵安德魯王子
* 三仔：愛丁堡公爵愛德華王子

## 用咗佢個名嘅建築
* 菲臘牙科醫院

## 計劃
*愛丁堡公爵獎勵計劃

## 攷

## 出面網頁

* 
*
菲臘牙科醫院

**菲臘牙科醫院**（）係香港一間牙科醫院，響香港島西營盤醫院道34號，近東邊街交界，隔籬係香港佐治五世紀念公園。醫院個名係用英國菲臘親王。
拓跋濬

**拓跋濬**（）係北魏第五位皇帝，景穆太子拓跋晃嘅大仔，452年到465年在位，跟諡號叫**魏文成帝**。

## 出面網頁
拓跋弘

**拓跋弘**（）係北魏第六位皇帝，465年到471年在位，跟諡號叫**魏獻文帝**。

## 出面網頁
元宏

**元宏**（），係北魏第七位皇帝，471年到499年在位，跟諡號叫**魏孝文帝**。

元宏在位期間，佢所推行嘅「北魏孝文帝改革」，以漢化運動為主體，俗稱孝文漢化，改革措施有利於緩解民族隔膜同埋階級矛盾，為社會經濟嘅恢復同埋發展發揮咗積極嘅作用。
元恪

**元恪**（），係北魏第八位皇帝，魏孝文帝元宏次子，生母係貴人高照容，499年到515年在位，跟諡號叫**魏宣武帝**。
元子攸

**元子攸**（），係北魏皇帝，北魏獻文帝拓跋弘嘅孫仔（彭城武宣王元勰嘅三仔），528年到531年在位，跟諡號叫**魏孝莊帝**。
元曄

**元曄**（），字**華興**，北魏景穆太子拓跋晃嘅曾孫（南安惠王元楨個孫，扶風王元怡個仔，安定王元朗嘅堂叔），係北魏皇帝，530年到531年在位，佢無諡號，跟封號叫**魏長廣王、魏東海王**。
元恭

**元恭**（），字**修業**，北魏獻文帝拓跋弘嘅孫仔（廣陵惠王元羽嘅二仔），係北魏皇帝，531年到532年在位，跟諡號叫**魏節閔帝**。
元朗 (北魏)

**元朗**（），字**仲哲**，北魏景穆太子拓跋晃嘅玄孫（南安惠王元楨嘅曾孫，章武恭王元豹兒（元彬）個孫，章武王元永興（元融）個仔，東海王元曄嘅堂侄仔），係北魏皇帝，531年到532年在位，佢無諡號，史稱**北魏廢帝**或者**魏安定王**。
元修

**元修**（），字**孝則**，係北魏最後一個皇帝，魏孝文帝個孫仔（廣平武穆王元懷嘅細仔），532年到535年在位，跟諡號叫**魏孝武帝**。
元善見

**元善見**（），係東魏唯一皇帝，魏孝文帝元宏嘅曾孫（清河文獻王元懌嘅孫仔，清河文宣王元子亮個仔），534年到550年在位，跟謚號叫**魏孝靜帝**。

永熙三年（534年）七月，魏孝武帝元修出走洛陽，投靠喺長安嘅北周文帝宇文泰。十月，經過北齊神武帝高歡同埋百官嘅詳細商議後，決定立元善見做皇帝，即位喺鄴城東北，改年號叫天平，東魏正式建立，年僅十一歲。由於年紀太細嘅關係，由權臣高歡輔政。佢始終係傀儡皇帝，550年，高洋建立北齊，元善見被降呢做中山王，第二年被高洋用毒酒毒死。
元欽

**元欽**（），係西魏第二位皇帝，551年到554年在位，西魏文帝元寶炬長子，生母係乙弗皇后，佢無諡號，史稱**西魏廢帝**。
拓跋廓

**拓跋廓**（），係西魏第三位皇帝，亦係西魏最後一個皇帝，554年到557年在位，跟諡號叫**魏恭帝**。

557年，拓跋廓被迫禪讓畀周孝閔帝，西魏滅亡，佢被降封做**宋國公**，住响宇文覺堂阿哥大司馬宇文護府上，冇幾耐被殺。
高恆

**高恆**（），係北齊第六位皇帝，亦係北齊最後一個皇帝，577年在位，佢無諡號，史稱**齊幼主**。
宇文邕

**宇文邕**（）係北周第三位皇帝，560年到578年在位，跟諡號叫**周武帝**。

宇文邕係周文帝宇文泰嘅第四個仔，喺佢在位期間，先後發生咗三件大事：572年殺死晉蕩公、574年建德毀佛、577年滅北齊，為日後嘅隋朝統一中國奠定基礎。

## 出面網頁
宇文贇

**宇文贇**（），係北周第四位皇帝，578年到579年在位，跟謚號叫**周宣帝**。

## 一生
宇文贇同齊後主一樣，係中國史上出名嘅大墨魚（鹹濕）皇帝。喺佢坐上龍椅之前，老豆宇文邕對佢嘅管教極為嚴格，曾經派人監視佢嘅言行舉止，甚至只要犯錯就會嚴厲懲罰。建德二年（573年），宇文贇娶咗隋國公楊堅嘅大女楊麗華做老婆。

宣政元年（578年）宇文邕瓜老襯後，遺詔太子宇文贇襲統大寶。宇文贇即位，史稱「周天元」。宇文贇喺老豆駕崩後，面無哀戚，撫摸住腳上被打嘅杖痕，大聲咁對住周武帝嘅棺材喊道：「死得太遲喇！」周宣帝即位後，沉湎酒色，史稱：「宣帝初立，即逞奢欲。」最後甚至五位皇后並立（天元大皇后楊麗華、天大皇后朱滿月、天中大皇后陳月儀、天左大皇后尉遲熾繁、天右大皇后元樂尚），呢家嘢打破咗前趙昭武帝劉聰「三后並立」嘅記錄，又大肆裝飾宮殿，而且濫施刑罰，成日派親信監視大臣言行，大成元年（578年），佢就隊冧齊煬王宇文憲，北周國勢逐漸走下坡。

580年6月22號，宇文贇縱慾過度，响天德殿駕崩，年僅22歲。

## 評價
大唐令狐德棻《周書》評價，宇文贇擢髮難數、罄竹難書，作惡多端，最終冇受到屠戮而亡，實在係好好彩：「高祖識嗣子之非才，顧宗祏之至重，滯愛同於晉武，則哲異於宋宣。但欲威之以檟楚，期之於懲肅，義方之教，豈若是乎。卒使昏虐君臨，姦回肆毒，善無小而必棄，惡無大而弗為。窮南山之簡，未足書其過；盡東觀之筆，不能記其罪。然猶獲全首領，及子而亡，幸哉。」
宇文闡

**宇文闡**（），原名**宇文衍**，係北周第五位皇帝，亦係北周最後一個皇帝，579年到581年在位，跟諡號叫**周靜帝**。
晉朝皇帝一覽

下面係**[[晉朝]][[皇帝]]一覽**：

;追尊
*晉宣帝司馬懿
*晉景帝司馬師
*晉文帝司馬昭

;西晉
*晉武帝司馬炎
*晉惠帝司馬衷
*晉懷帝司馬熾
*晉愍帝司馬鄴

;東晉
*晉元帝司馬睿
*晉明帝司馬紹
*晉成帝司馬衍
*晉康帝司馬岳
*晉穆帝司馬聃
*晉哀帝司馬丕
*晉廢帝司馬奕
*晉簡文帝司馬昱
*晉孝武帝司馬曜
*晉安帝司馬德宗
*晉恭帝司馬德文
放債人條例

《**放債人條例**》係香港法例第163章，主要規管香港嘅放債人同放債交易。而家條例嘅基礎係喺1980年訂立，取代咗1911年訂立嘅條例。

2016年12月1號，香港政府為放債人牌照加咗額外牌照條件，其中公眾最容易留意到嘅，係放債人嘅所有廣告都一定要加一句粵語字句：「**忠告：借錢梗要還，咪俾錢中介**」（英文版本係「**Warning: You have to repay your loans. Don’t pay any intermediaries**」），係繼香煙後另一個要落香港政府嘅忠告嘅商品或服務。2022年12月30號，香港政府將法定貸款利率上限由年息60%調整至48%，而敲詐性利率嘅門檻就由年息48%調整至36%。

## 睇埋
*私人貸款
*貴利
*財務公司
*財務中介公司

## 參考

## 出面網頁
*香港法例第163章《放債人條例》全文
大雁山

**大雁山**（）係中國廣東江門嘅山，喺鶴山市區東北偏東近西江位。座山喺1989年成立風景區，1991年開闢成公園，2002年被列入江門僑鄉新八景，叫**雁影波光**。2006年8月23號俾廣東省林業局通過而設立成森林公園。

座山嘅海拔有310.5m，同佛山南海區嘅西樵山一樣，形成「姊妹山」。

## 附近嘅交通
*巴士：
*:五洞站、天鄉站、北達站、北子村站
*自駕車：
*:325國道：59.7km標記附近轉右（廣州方向）或轉左（湛江方向）入去即到
*:佛開高速：大雁山站出口

## 出面網頁
* 

類:江門八景
類:江門嘅山
類:鶴山
宗法制度

**宗法制度**係西周一個重要嘅制度。宗法制度確保咗嫡大仔（正室個大仔）嘅繼承權，形成大宗同小宗嘅概念，維護西周嘅封建制度。

## 概念
響宗法制度之下，人係分咗做五級（天子、諸侯、卿、士大夫、庶民）。只有嫡大仔（即係所謂「大宗」）先可以繼承老豆嘅級數，其他仔（即係「小宗」）就要跌一級，最盡跌到去庶民。

## 瓦解
西周末年，周幽王為咗氹妃子褒姒開心，就立佢做王后，亦變相做咗周幽王嘅正室，而佢個仔伯服亦順理成章做咗嫡大仔，成為周天子嘅王位繼承人；而原先嘅王后申后個仔宜臼因為噉冇咗個王位繼承權。幽王噉做令到申后個老豆申侯不滿，認為噉樣等於破壞宗法制度，最終響烽火戲諸侯之後乘機夾埋犬戎入侵西周首都鎬京，殺死周幽王，立宜臼做新天子周平王。

周幽王開咗先例之後，再冇諸侯遵守宗法制度，宗法制度瓦解。 

## 參攷
*新世紀《中國歷史》第一冊
廣東畫院

**廣東畫院**（）係中國廣東廣州嘅意見專門搞美術設計同埋理論、研究美術成果嘅單位同展覽館，1959年成立，位置喺越秀區人民北路873號（流花湖公園東南角，廣州少年宮東邊隔籬）。佢亦係中華人民共和國成立後，繼北京、上海同南京後成立嘅省級畫院。

## 出面網頁
*
羊駝

**羊駝**（學名：），又名**駝羊**，係偶蹄目駱駝科小羊駝屬動物，個樣有幾分似綿羊。

## 網絡文化
2009年，中國大陸曾有網民惡搞，以羊駝為原型虛構咗「草泥馬」呢個品種，其實係粗口諧音，千祈唔好搞錯。
廣州蓓蕾劇院

係中國廣東廣州嘅劇院，1984年起好，位置喺越秀區東風西路同人民北路嘅交界西北角近廣州少年宮東邊，流花湖東南角嘅位。佢亦係廣州市委、市政府同社會各界人士關心下代身心發展而起好嘅劇院。

廣州地區每年6月1號辦嘅六一國際兒童節大會都喺呢間嘢舉辦。

## 出面網頁
* 

類:廣州嘅戲院
梁山山

**梁山山**（；；），花名**山山**（），係中國大陸嘅男歌手，廣東廣州人，2014年喺動感新聲歌唱大賽攞咗佛山地區總冠軍而出道，期間去過珠江頻道同埋廣東南方衛視先後拍過《外來媳婦本地郎》同《暖男老爸喜洋洋》呢啲片。佢亦做過廣東電台嘅《天生快活人》、廣州電視台綜合頻道嘅《搵食珠三角》、廣東南方衛視嘅《FUN尚薈》節目做過主持嘉賓。亦發佈過一系列嘅歌曲唱片同埋拍過《迷情N小時》、《友情歲月2016》、《梟雄之暗途》呢啲電影。

## 演出

### 網絡電影
*2016年：《友情歲月》

### 電視節目（無綫電視）
*2024年：《福祿壽訓練學院》參賽者（行走的CD機）

## 攷
* 梁山山的歷年專輯與介紹 KKBOX

## 出面網頁
* 
* 

山山
類:廣州人
類:中國男歌手
類:中國男演員
馮博

**馮博**（；；）係中國大陸嘅男歌手，廣東湛江人，2006年因為喺加拿大溫哥華參加過紅人館歌唱大賽攞咗冠軍而出名。2010年參加過由湖南衛視主辦嘅《快樂男聲》節目重入咗廣州賽區50強。2012年參加過廣東電視台珠江頻道主辦嘅《咪王爭霸》節目攞咗總冠軍。

2016年夏喺珠江頻道嘅《百萬挑戰》節目出過鏡。

## 註

## 出面網頁
* 
* 

博
類:湛江人
類:中國男歌手
氣象台

**氣象台**，又叫**氣象站**，係研究同觀測氣象現象嘅地方，有氣壓計、溫度計同雨量計等等儀器。政府嘅氣象台會為公眾報告而家天氣狀況，同會預測將來嘅天氣。

## 睇埋
*天文台
*香港天文台
*氣象廳

類:觀象臺
類:氣象機構同氣象站
天文台

**天文台**又叫**觀象台**，係研究同觀測天文現象嘅地方。天文台觀測天文現象個時候，為咗可以更加準確去為觀測做出結果，一般都會起喺山上面，因為地面上嘅城市燈光太過大，會影響天文望遠鏡觀測嘅準確性。

## 睇埋
*香港天文台：香港嘅氣象台
商湯

**湯**，又叫**商湯**、**成湯**、**太乙**、**高祖乙**、**啺**（音唐）、**商武王**、**成唐**、**成**，係商嘅建立者兼第一任商王。湯係商族人阿頭，見到天下共主桀將夏管治到民不聊生，就想取代佢嘅共主地位，最終響鳴條之戰打敗桀，夏亡國，商朝建立。

## 生平
湯係主癸個仔。

湯原本係商族阿頭，係桀嘅下屬。湯同有莘氏人結婚之後，開始用有才嘅伊尹同仲虺做丞相，勵精圖治，令到商逐漸變勁。湯一心諗住K.O.夏，佢以亳做首都，派伊尹入夏攞料做奸細。養精蓄銳幾年之後，響亳起兵，對夏宣戰。湯先攻擊夏嘅諸侯國，令到夏冇嗮援軍，最終響鳴條之戰慘敗，夏亡國。湯做咗天下共主，建立商朝。

湯過身之後，由於太子太丁未等到繼位就過身，於是就由太丁細佬外丙繼位做商王。

## 參攷
太乙

**太乙**，唐字，可以指：
*商湯：商嘅開國君主。
*太一
*太乙 (星官)：紫微垣之一。
帕差叻葩

**帕差叻葩**（；），花名**Aum**（），係泰國嘅演員，曼谷人。1997年贏咗HACKS才貌比賽之後殺入娛樂圈。2003年喺電視連續劇*So Sanae Ha*出過鏡。2003年亦攞過最高獎最佳女主角。

## 出面網頁
* เว็บไซต์อย่างเป็นทางการ
* Ch7 Stars Society
* 
* 

類:泰國女演員
周遊格

**周遊格**（；）係中國大陸嘅男歌手，廣東廣州人，2005年因為參加MTV嘅《天籟之聲歌手大賽》攞咗總冠軍而出道，2007年攞過香港TVB音樂節嘅亞軍同埋UMC音樂節最佳男歌手嘅稱呼，2010年因為參加過浙江衛視代表廣州隊參加《麥霸英雄匯》節目攞咗總冠軍。

佢嘅歌聲被譽為「廣東第一男聲」。

## 註同攷
;註

;攷

## 出面網頁
* 

遊格
類:廣州人
類:中國男歌手
廣東勝利賓館

（）係中國廣東廣州嘅一間四星級涉外酒店，19世紀尾開業，位置喺荔灣區沙面北街53號。佢亦係廣州嘅老字號賓館。

## 史
19世紀尾，英國人利用沙面俾英國人租借期間，喺堅拿街（今日嘅沙面北街）一帶開辦咗酒店，初期嗌做**域多厘新酒店**（），1905年又喺中央道（今日嘅沙面大街）開辦咗匯豐銀行。期間經過好多次轉投資贊助商同改建，直到1949年10月14號改成公立，酒店嘅中文名改名做**勝利賓館**（），原有嘅維多利亞大酒店成為勝利賓館東樓，而原匯豐銀行大樓變成勝利賓館西樓。

入咗21世紀後，酒店先後喺2002、2005、2006、2007、2010、2012年搞過裝修同埋修繕工作。

## 酒店設施
廣東勝利賓館入面有215間客房、2間會議室、1間多功能廳同埋4間餐廳。入面整咗好多康樂設施，包括健身室、桌球館、乒乓波室同埋Spa、游水池。重整咗商務中心、郵局同埋票務中心等其它嘅設施。

## 出面網頁
* 

類:廣州嘅酒店
類:荔灣區
類:沙面
品客

**品客**（**Pringles**）係美國家樂氏嘅薯片牌子，商標係位有二撇雞嘅阿叔。每塊薯片都壓成一樣大細厚薄嘅雙曲拋物面，裝入個長筒罐度。

## 趣聞
*前香港財政司司長曾俊華畀人覺得同品客商標似樣，所以又叫佢做「薯片叔叔」。
百靈牌

**百靈牌**（**Braun**），又叫**德國百靈牌**，係德國嘅家用電器公司，而家經已收歸寶潔旗下，最出名係出電鬚刨。
佳齒

**佳齒**（；），大陸又嗌**佳潔士**（），係美國嘅牙膏同口腔護理產品公司，而家經已收歸寶潔旗下，最出名係出含有氟化亞錫成份嘅牙膏，係頭一隻證實有防止蛀牙功效嘅牙膏。

## 出面網頁
* Product details and history of Crest toothpaste—from its manufacturer, Procter & Gamble, via the Wayback Machine
* Birth of an Icon: CREST —P&G's current history page
* Crest brand website
線性商餘方程

**線性商餘方程**（Linear Equation Modulo n）意指處理同埋求ax\equiv b\mod n嘅解，係數學入面數論嘅一個分支。解一個線性商餘系統嘅方法有孫子定理。而線性商餘方程都會引伸出好多唔同嘅數學問題。

## 方程約簡
如果\gcd(c,n)=1同埋ac\equiv bc\mod n，咁a\equiv b\mod n。

**證明：**

根據商餘定義，n|(ac-bc)=c(a-b)。

因為\gcd(c,n)=1，所以根據歐幾理得推論，n|(a-b)。

有咗以上嘅證明，得知線性方程（或者同餘方程），係可以約簡。

## 餘數合集
**餘數合集**（Complete Set of Residues）就係指將所有整數除以指定一個整數之後嘅餘數集合而成一個集。

喺抽象代數入面，一般會以\Z/ n\Z嚟代表。

例子：當n=5，佢嘅餘數集合就係\{0,1,2,3,4\}。

## 可解性
ax\equiv b\mod n有解\iff\gcd(a,n)可以除得盡b。

**證明：**

設g=\gcd(a,n)，

如果ax\equiv b\mod n係有解，咁n|(ax-b)。

因為g|n同g|a成立，所以g|b。

如果g|b，咁\frac{n}{b}|(\frac{a}{g}x+\frac{b}{g})。

咁ax\equiv b\mod n有解\iff\frac{a}{g}x\equiv \frac{b}{g}\mod \frac{n}{g}有解。

因為\gcd(\frac{a}{g},\frac{n}{g})=1，所以係有解。

## 睇埋
* 同餘
* 商餘
* 商餘計算
* 孫子定理
* 歐拉定理
連分數

**連分數**（），係一類好特別嘅分數。佢喺數論同數學分析呢兩個數學分支入面都有好重要嘅角色。

一個連分數個樣係咁嘅a_0+\frac{1}{a_1+\frac{1}{a_2+\frac{1}{a_3+\cdots}}}但係因為呢個樣太麻煩，所以一般會將佢轉成[a_0;a_1,a_2,\cdots]嚟表達。

佢喺數學上可以做出好正嘅近似值。例如黃金比例\frac{1+\sqrt{5}}{2}=1.618\ldots，正正就係連分數[1;1,1,1,\cdots]=1+\frac{1}{1+\frac{1}{1+\frac{1}{1+\frac{1}{1+\cdots}}}}而將佢截斷，例如[1;1,1]就係[1;1,1]=1+\frac{1}{1+\frac{1}{1}}=1+\frac12=3/2=1.5

用連分數嚟表達\pi，就可以寫成
:\pi ≈ [3;7,15,1,292]=3+\frac{1}{7+\frac{1}{15+\frac{1}{1+\frac{1}{292}}}}=\frac{103993}{33102}=3.1415926530119026407\cdots

## 有限連分數及簡單連分數
連分數可以再分出**有限連分數**（Finite Continued Fraction），之後可以再分出**簡單連分數**（Simple Continued Fraction）呢兩類。

### 有限連分數
一個有限嘅連分數係可以用有限咁多嘅數字表達出嚟。

即係a_0+\frac{1}{a_1+\frac{1}{a_2+\frac{1}{\cdots+a_n}}}對應所有嘅m\geq1，a_m都係實數同埋a_m\geq1。

### 簡單連分數
簡單連分數就係[a_0,a_1,\cdots,a_n]入面每一個a_i都係整數。

## 連分數轉換法
如果x\in\R，將x寫成x=a_0+t_0，a_0\in\Z同0\leq t_0。

一般會叫a_0做**基層（Floor）**，有時會將a_0寫成a_0=\llcorner x\lrcorner。

如果t_0\neq0，將t_0寫成\frac{1}{t_0}=a_1+t_1，a_1\in\Z同0\leq t_1。

咁t_0=\frac{1}{a_1+t_1}同埋x=[a_0,a_1+t_1]。

將佢繼續咁寫落去得出：

如果t_i\neq0，將t_0寫成\frac{1}{t_i}=a_{i+1}+t_{i+1}，a_{i+1}\in\Z同0\leq t_{i+1}。

咁t_i=\frac{1}{a_{i+1}+t_{i+1}}同埋x=[a_0,a_1,\cdots,a_i,a_{i+1}+t_{i+1}]。

**例子：**\frac{5}{3}
# \frac{5}{3}=\frac{3+2}{3}=1+\frac{2}{3}
# \frac{1}{\frac{2}{3}}=\frac{3}{2}=\frac{2+1}{2}=1+\frac{1}{2}
# \frac{1}{\frac{1}{2}}=\frac{2}{1}=2
所以\frac{5}{3}=1+\frac{1}{1+\frac{1}{2}}=[1,1,2]

## 睇埋
* 局部趨向
* 局部趨向數列
* 連分數趨向性
* <math>e</math>嘅連分數
* 循環連分數
* 兩個平方之和
* 輾轉相除法
循環無窮分數

**循環無窮分數**（Periodic Continued Fraction）係無窮分數嘅其中一種，就好似循環小數咁，係無窮分數嘅表達方法，佢有啲位置係會循環。

## 定義
一個循環無窮分數[a_0,a_1,\cdots,a_n,\cdots]，對應一個不變嘅h同一個夠大既n，會滿足a_n=a_{n+h}。

一般會叫h做呢個循環嘅周期。

例子：[\overline{1,2}]=[1,2,1,2,1,2,\cdots][\overline{1,2}]=1+\frac{1}{2+\frac{1}{1+\frac{1}{2+\cdots}}}因為x=[\overline{1,2}]=[1,2,[\overline{1,2}]]=[1,2,x]，所以x=[\overline{1,2}]=1+\frac{1}{2+\frac{1}{x}}計算\begin{align}
x &= 1+\frac{1}{2+\frac{1}{x}}\\
x &= 1+\frac{1}{\frac{2x}{x}+\frac{1}{x}}\\
x &= 1+\frac{1}{\frac{2x+1}{x}}\\
x &= 1+\frac{x}{2x+1}\\
x &= \frac{2x+1}{2x+1}+\frac{x}{2x+1}\\
x &= \frac{2x+1+x}{2x+1}\\
x(2x+1) &= 3x+1\\
2x^2+x &= 3x+1\\
2x^2-2x-1 &= 0\\
x &= \frac{2\pm\sqrt{4+8}}{4}\\
x &= \frac{2+2\sqrt{3}}{4}\\
x &= \frac{1+\sqrt{3}}{2}
\end{align}

## 循環無窮性質
循環無窮有一個決定性嘅條件，去決定一個數字係唔係可以寫成循環分數。

### 二次無理數
一個無理數x\in\R係**二次無理數**或**平方無理數**（Quadratic Irrational），咁即係話佢係一條二次多項式（Quadratic Polynomial）嘅根（Root），而呢個多項式係喺\Q上面嘅，即係每一個項嘅常數都係a_n\in\Q。

### 循環無窮性質
一個無限無窮簡單無窮分數係一個循環分數，咁佢一定（\iff）係平方無理數。

## 睇埋
* 無窮分數
* 局部趨向
* 局部趨向數列
* 無窮分數趨向性
* <math>e</math>嘅無窮分數
* 兩個平方之和
兩個平方之和

**兩個平方之和**（Sum of Two Squares）係數論入面一個問題。佢最主要想討論嘅係以下呢一條定理：

「一個正整數n\in\Z^+係兩個平方之和，若且唯若所有n嘅質數因子p|n，符合p\equiv 3\bmod 4喺質數分解後都會有雙數次方，即係p^i，i要係雙數。」

例子：98=2\times7^2。咁滿足p\equiv 3\bmod 4嘅只有7，而7係98嘅質數分解入面係7^2，即係雙數次方，所以98係可以寫成兩個平方之和：98=49+49

除咗以上呢條定理，重有另一條定理係由數學家科馬（Fermat）所證明嘅科馬兩個平方之和。

## 原始表達
### 定義
如果n=x^2+y^2係叫做**原始**（Primitive），即係話\gcd(x,y)=1。

### 推論一
如果n可以被p\equiv 3\mod 4整除，咁n就無原始表達。

**證明：**

假設n有原始表達，n=x^2+y^2。

將n質數分解，之間就會有一個質數p|x^2+y^2。

同埋n係原始表達，所以\gcd(x,y)=1。

所以，p\not|x同埋p\not|y。 

因為\Z/p\Z係一個域，所以可以喺x^2+y^2\equiv0\mod p入面除y^2。

得出\bigl(\frac{x}{y}\bigr)^2=-1\mod p。

所以尼真打表示\bigl(\frac{-1}{p}\bigr)就會係+1。

因為歐拉要求，\bigl(\frac{-1}{p}\bigr)=(-1)^{\frac{(p-1)}{2}}。

所以\bigl(\frac{-1}{p}\bigr)=1\iff\frac{(p-1)}{2}係雙數，即係p\equiv 1\mod4。

### 推論二
如果x\in\R同埋n\in\N，咁就會有一個分數\frac{a}{b}（已經約咗簡）符合0同埋\bigl|x-\frac{a}{b}\bigr|\leq\frac{1}{b(n+1)}。

## 證明

## 睇埋
* 無窮分數
* 局部趨向
* 局部趨向數列
* <math>e</math>嘅無窮分數
* 循環無窮分數
* 科馬兩個平方之和
美利河

**美利河**（英文：****），係澳洲最長嘅河，喺澳洲東南，長2,508公里，大部份係維多利亞州同新南威爾士州邊界。
贊比西河

**贊比西河**（英文：****）係非洲第四長河，流經贊比亞、剛果民主共和國、安哥拉、納米比亞、博茨瓦納、津巴布韋、莫桑比克、馬拉維同坦桑尼亞，長2,574公里。
科羅拉多河

**科羅拉多河**（英文：****）係北美洲西南部一條河，流經美國同墨西哥，長2,334公里，最終流入加利福尼亞灣。

胡佛大壩喺條河度。
俄亥俄河

**俄亥俄河**（英文：****）係北美洲東部一條河，屬密西西比河嘅支流，流經美國，長1,579公里。
密蘇里河

**密蘇里河**（英文：****）係北美洲中部一條河，屬密西西比河嘅最長支流，流經美國，長3,767公里。

1881年，密蘇里河曾經發生洪水氾濫。
格蘭德河

**格蘭德河**（英文：****）係北美洲南部一條河，流經美國同墨西哥，長3,051公里。
馬德拉河

**馬德拉河**（葡萄牙文：****）係南美洲中部一條河，屬亞馬遜河最長嘅支流，流經巴西同玻利維亞，長3,380公里。
聖羅倫斯河

**聖羅倫斯河**（，，）係北美洲東北部一條河，流經美國同加拿大，長1,197公里。

## 睇埋
*五大湖 
*大西洋
*加拿大嘅河一覽
*美國嘅河一覽
*美州嘅河一覽
*安大略省嘅河一覽

類:加拿大嘅河
類:美國嘅河
類:五大湖
尼格羅河

**尼格羅河**可以係：
*尼格羅河 (亞馬遜河)，亞馬遜河支流
*尼格羅河 (南馬托格羅索州)，巴西南馬托格羅索州嘅河
*尼格羅河 (巴拉那河)，巴拉那河支流
*尼格羅河 (里約熱內盧州)，巴西里約熱內盧州嘅河
*尼格羅河 (朗多尼亞州)，巴西朗多尼亞州嘅河
*尼格羅河 (托坎廷斯州)，巴西托坎廷斯州嘅河
*尼格羅河 (阿根廷)，阿根廷嘅河
*尼格羅河 (智利)，阿根廷嘅河
*尼格羅河 (烏拉圭)，烏拉圭嘅河
*尼格羅河 (查哥省)，阿根廷查哥省嘅河
尼格羅河 (亞馬遜河)

**尼格羅河**（葡萄牙文：****）係南美洲中部一條河，屬亞馬遜河嘅支流，流經哥倫比亞、委內瑞拉同巴西，長2,250公里。
多干定河

**多干定河**（葡萄牙文：****）係南美洲東部一條河，有時會當做亞馬遜河嘅支流，流經巴西，長2,450公里。
馬德蓮娜河

**馬德蓮娜河**（西班牙文：****）係南美洲北部一條河，流經哥倫比亞，長1,528公里。
歐拉定理

**歐拉定理**（Euler's Theorem）係數論入面嘅一條定理，由數學家歐拉證明。

主要討論係x^m\equiv1\mod n呢條式。

## 基數
歐拉定理嘅基數同群入面嘅基數定義相似。

設n\in\Z同埋x\in\Z。

如果\gcd(x,n)=1，x\mod n嘅**基數（Order）**係最細嘅整數m符合x^m\equiv1\mod n。

### 推論
如果x^i\equiv x^j\mod n，咁x^{i-j}\equiv1\mod n。

## 歐拉<math>\varphi</math>函數
對應任何一個自然數x\in\N，\varphi(x):=\#\{x\in\Z:a\leq n\text{ and }\gcd(a,n)=1\}佢嘅意思係，揀一個數x\in\N，數下有幾多數係細過x又同時唔係x嘅因數。

**例子：**

\varphi(5)=\#\{1,2,3,4\}=4

\varphi(6)=\#\{1,5\}=2

\varphi(12)=\#\{1,5,7,11\}=4

### 推論
對應任何質數p，\varphi(p-1)=\#\{1,2,\cdots,p-1\}=p-1。

## 歐拉定理
如果\gcd(x,n)=1，咁x^{\varphi(n)}\equiv1\mod n。

## 睇埋
* 同餘
* 商餘
* 線性商餘方程
盤庚

**盤庚**，又叫**般庚**，真名係**子旬**，係商嘅第十九任君主。盤庚係祖丁個仔、商湯嘅九世孫、前任商王陽甲個細佬。盤庚做商王嗰陣，將首都由奄搬去殷，之後歷代商王冇再搬首都，所以商又叫做殷。

## 參攷
*《史記 殷列傳》
黃德斌

**黃德斌**（**Kenny Wong**，）係香港無綫電視前藝員，代表作係《火舞黃沙》。

## 演出

### 電視劇（ViuTV）
*2021年：《太平紋身店》 飾 葉蓋天
*2021年：《大叔的愛》 飾 翟國強（KK）
*2022年：《百萬同居計劃》 飾 蕭遙
*2025年：《麻甩媽咪》 飾 陳永發

### 電影
*2020年：《逃獄兄弟》 飾 鄧獄長
*未上畫：《闔家打麻雀》

### 電視節目（ViuTV）
*2021年：《最後一屆口罩小姐選舉總決賽》（評判）
*2025年：《爆谷一周（第三輯）》（第22集嘉賓）
*2025年：《文藝誌》（第37集嘉賓）

### 電視節目（HOY TV）
*2023年：《四遊記》（主持）

## 出面網頁

* 
* 
*
王浩信

**王浩信**（，），原名**王昊**，係香港男演員同歌手，邵氏兄弟同無綫電視經理人合約藝員。

王浩信先後喺2017年同2020年嘅《萬千星輝頒獎典禮》攞到「最佳男主角」獎。2019年，王浩信喺《流行經典50年》演唱《至少還有你》，有網民讚唱得好。

## 生平
王浩信喺中國嘅新疆出世，但係細細個就已經跟父母落咗嚟香港。

佢入娛樂圈之前係做平面設計，有一次佢唱卡啦OK嗰陣無意間畀經理人發掘，因而入行，但係佢喺唱歌方面發展麻麻，後來佢歌手嘅約完咗，王浩信就加入無綫電視，開始拍戲。

## 家庭生活
王浩信同女友陳自瑤喺2011年11月11號上午晝11點舉行婚禮，後來兩人經常被傳出關係早已疏遠同埋離婚等嘅消息，但未有得到任何一方證實。2012年4月27號，陳自瑤生咗一個女王靖喬。2017年9月，佢接受訪問嘅時候話個女遺傳咗自己設計天分，鍾意畫畫，父女之間透過爸爸畫畫、女兒油顏色作親子溝通。王浩信同時表示個女遺傳咗佢好多，包括長腿，笑言擔心佢因此咁而多人追。

## 演出作品
### 電視劇（[[無綫電視]]）

### 電視劇（[[邵氏兄弟]]）

### 電視劇（其他）

### 電影

### 網絡電影

### 微電影

### 電台節目
* 2005 - 2006年：TeenPower《大堆頭》（逢星期四 - E依凹Love清保涼）

## 參考

## 出面網頁
* 
* 
* 
* 
* 
* 
*
王昊

**王昊**可以係指下列人物：

* 王昊 (弘治進士)，明朝弘治進士。
* 王昊 (清朝)，明末清初太倉十子之一。
* PG One，本名王昊，中國饒舌歌手。
* 王昊 (中共)，現任中共宿遷市委書記、市人大常委會主任。
* 王浩信，原名王昊，香港藝人，公教人士。
* 王昊（2009－2011），台灣人，2011年被灌毒虐死嘅案件同埋之後嘅判決引起台灣社會廣泛關注。
穆爾塔扎·艾哈邁迪

（；）係阿富汗男仔兼美斯波迷。2016年頭因為著咗件由膠袋整嘅美斯波衫而一炮而紅。2016年12月，聯合國難民署為佢安排見美斯，但係就因為噉而俾人恐嚇，要搬屋逃亡。

## 事蹟
### 一炮而紅
艾哈邁迪係阿富汗窮人，自細就好鍾意美斯，佢曾經話過：「我好鍾意美斯，佢踢波踢得好好。」

艾哈邁迪因為屋企窮得滯，冇錢買美斯嘅波衫，所以響2016年頭，艾哈邁迪嘅阿哥就用鄰居用完唔要嘅藍白間線膠袋，幫佢響上高寫咗「Messi 10」，整咗件「美斯波衫」。佢著住呢件「波衫」嘅相噏撈咗上網之後即刻爆紅，引起全城關注，甚至有波迷發起聯署，幫艾哈邁迪圓見美斯嘅心願。

### 見美斯
2016年12月，美斯所屬嘅巴塞隆拿去卡塔爾多哈踢友誼賽，聯合國難民署搭飛機安排艾哈邁迪去見偶像。艾哈邁迪負責擺個波響中圈，重同美斯拖手。最後因為太開心而唔想走，要由球證抱走。美斯之後亦都有送一件真嘅「美斯波衫」同一個波畀艾哈邁迪。艾哈邁迪話：「我好開心見到我個英雄！」

### 俾人恐嚇
艾哈邁迪見完美斯返阿富汗後，屋企人成日收到恐嚇電話。艾哈邁迪個老豆擔心艾哈邁迪會俾人綁架，所以帶埋全家一齊搬去巴基斯坦奎達市住落先。

## 攷

類:阿富汗人
類:網絡紅人
萬綺雯

**萬綺雯**（**Joey Meng Yee Man**，）係香港藝人，無綫電視同亞洲電視前藝員，亦係1989年亞洲小姐競選亞軍，代表作係亞視劇集系列《我和殭屍有個約會》。2020年3月約滿離開無綫電視。

## 出面網頁
* 
*
元氏 (魏女帝)

**元氏**（），史書無記載佢個名，係北魏第十位皇帝，但未獲後世普遍承認，528年4月1號到4月2號在位。佢係元詡個獨生女。後世普遍唔承認佢係皇帝，不過都可以叫佢做**魏女帝**。
香港啤酒一覽

**香港啤酒**就係指喺香港本地生產嘅啤酒，而香港嘅啤酒一般產量少，以手工啤酒為主。而最早喺香港本地大量生產嘅係生力啤酒。

## 參考

*香港文匯報：潮興手工啤 本地薑出奇招 佳釀展中華文化
*HK Craft Breweries (2015-8)
*Craft Beer Associations of Hong Kong
李旭

**李旭**可以係：
*李旭 (詩人)，朝鮮族詩人
*李旭 (陝西)，陝西藝人
*李旭 (河北)，河北人，李福成嘅孫
*李旭 (四川)，四川政治人
李旭 (河北)

**李旭**（；；）係中國大陸嘅事業家，河北廊坊三河人，佢亦係李福成嘅孫，生前做過鼎潤投資集團董事長。2012～2014年間連續3年投資過鼎潤集團4000萬人民幣而出名；2013～2015年間亦喺三河福生投資做過波士同總經理一職。

2016年12月12號，佢喺三河燕郊鎮福成路揸車時發生車禍死咗，終年26歲。事發後，鼎潤投資集團屬下嘅股份亦出現咗下跌嘅情況。

## 攷
* 李福成孙子出车祸 燕郊首富李福成孙子李旭车祸现场图 深港在线 （2016-12-14）
* 26岁公司董事长李旭因车祸离世 身家超4亿 经典网 （2016-12-12）

旭
類:河北人
類:有錢人
類:交通意外死者
東圃汽車客運站

，又叫或，係中國廣東廣州嘅其一客運站，喺天河區中山大道中1101～1105號（107國道嘅2373.6km標記位），佢亦係中國國家交通部及廣東省人民政府批准實施廣州公路主樞紐總體佈局工程嘅其一汽車客運站。

## 史
客運站喺2001年6月起好，同年8月開始營運。2003年8月升級成國家二級公路客運站。2005～2007年間升級成有汽車同火車、機場班次代售業務嘅客運站。

## 概況
面積12718㎡，屬兩層樓嘅立體發車，一共有24個發車位。

## 主要經營
車站主要經營去廣東省嘅從化、花都、增城、東莞（市區、虎門）、澳門、佛山（順德）、湛江（雷州、徐聞）、深圳、茂名（電白）、中山、梅州（市區、梅縣）、潮州（潮陽）、惠州（博羅、惠來、惠陽）、韶關（市區、南雄、新豐）、汕尾、揭陽（市區、普寧）、汕頭（澄海、海豐）、清遠（連州）；福建漳州（市區、平和縣）、廈門、泉州、福州；湖南益陽、衡陽、長沙；廣西南寧、百色；貴州貴陽、興義、遵義；四川瀘州；重慶；雲南昆明、昭通；河南鄭州、信陽、駐馬店、漯河、新鄉，許昌呢啲城市啲客運業務。

## 附近嘅交通
*巴士：東圃客運站

## 出面網頁
*廣州東圃客運站
九佛第二中學

，簡稱**九佛二中**，係中國廣東廣州嘅初中三年全日制中學，1988年8月開辦，位置喺黃埔區九龍鎮九佛黃山北路同九佛育賢路嘅交界。

## 校服色

;長袖
*衫：
*:（2013～而家）相間。領同袖口都係帶兩條線，正面兩邊靠腰部分有嘅花纹，背面純，左右對稱。
*:（1994～2015）相間。領同袖口都係，正反面兩色之間都有鈍角V字分界，兩袖中間有嚿銳角「V」字分界，左右對稱。
*褲：
*:（2013～而家）純。
*:（1994～2015），兩邊有嘅直角三角形。
;短袖
*衫：
*:（2013～而家），左右對稱，有領有紐扣；領帶捆邊，袖口帶一粗一幼嘅線，正面兩邊靠腰部分有嘅花纹，背面純。
*:（1994～2015），左右對稱，有領有紐扣；領帶捆邊，兩袖頂部各有三條相平行嘅線。
*褲：
*:（2013～而家），兩邊各有兩條極細嘅線（一粗一幼）。
*:（1994～2015）純
;風褸
相間。領；兩袖頂部有好幼嘅線，底部有中等厚度嘅線；正面純，袋帶三條嘅平行直線；背面靠心口位有嘅中等厚度線；左右對稱。

## 史

學校喺1988年8月開辦，初期屬白雲區嘅學校，2003年5月升級成白雲區一級學校，2005年8月因廣州市區域調整而畀咗蘿崗區教育部門睇實，隨後改成蘿崗區一級學校。2006年5月升級成廣州市一級學校，同年7月成為華工嘅學生實習基地。2008年5月同番禺嘅大石富麗中學成為友好學校。

## 註同攷

;註

;攷

## 出面網頁
* 

類:黃埔區
類:中新知識城
廟

**廟**（），又叫**神廟**（），似供奉神畀人拜嘅建築，唔同宗教都有唔同特色嘅廟。
廟宇

**廟宇**通常專指各種中國民間信仰嘅廟，當中道教嘅會叫道觀；佛教嘅會叫佛寺，拜祖先嘅會叫祠堂。

## 例
*天后廟
*洪聖廟
*觀音廟‎ 
*關帝廟‎ 
*北帝廟‎
*侯王廟‎
*文武廟‎‎
海螯蝦科

**海螯蝦科**（Nephropidae），係十足目下面一個科，亦係種海鮮。佢同龍蝦好似樣，而佢哋同龍蝦嘅主要分別，就有好大對鉗，所以亦被俗稱**有鉗龍蝦**。

## 常見品種
*美國龍蝦（又叫波士頓龍蝦）
*藍龍蝦

## 睇埋
*龍蝦仔
美國龍蝦

**美國龍蝦**（***Homarus americanus***），又叫**波士頓龍蝦**，係海螯蝦科下嘅海洋動物，亦係種海鮮，原產美國東北沿岸，譬如波士頓。雖然個名叫「龍蝦」，但並唔係傳統定義嘅龍蝦。
## 睇埋
*藍龍蝦
龍蝦仔

**龍蝦仔**（Crayfish），又叫**小龍蝦**、**淡水龍蝦**，係十足目下面一類淡水蝦。呢隻品種個樣似海螯蝦多過似龍蝦。
粟特

**粟特**（），又叫做**粟特拿**，係古代嘅印歐文明，領土大致係而家嘅塔吉克、烏茲別克、哈薩克同吉爾吉斯一帶。粟特人喺絲路嘅貿易度發揮咗重要作用。

## 絲路貿易

大部分嘅商人並冇行嗮成條絲路，佢哋主要係同中介商交易，而呢啲中介商亦紮根喺和田、敦煌之類嘅綠洲城市。之不過，粟特人就建立咗一個從粟特到中國、全程2400幾公里嘅商業網絡，而網絡又運作得相當成功，成功到于闐國嘅人直接將所有做（絲路）生意嘅都叫做「粟特」，無論佢哋係咪屬於種族或者文化定義嘅粟特人。

粟特同中國嘅聯繫，最早可以追溯到西漢時期。當時漢武帝派張騫出使西域，而張騫返歸之後，將佢喺西域嘅見聞，寫低做紀錄。喺佢嘅紀錄度，粟特地區叫「康居」。

## 名人堂
*斯比塔馬尼：公元前4世紀晚期嘅粟特武將，佢發起咗針對亞歷山大大帝嘅叛亂。
*康僧會：公元3世紀左右，住喺交趾郡嘅佛教和尚。
*安祿山：公元8世紀嘅唐代武將，父系屬粟特，家族亦都有突厥淵源，741到755年佢為唐朝效力，負責邊境嘅防禦。之後，安祿山發動安史之亂，但最後失敗。安史之亂持續咗八年，之後嘅唐朝漸漸走向衰落。
*安慶緒：安祿山個仔，喺安史之亂期間殺咗佢老竇，自稱「大燕皇帝」，之後佢再畀史思明殺埋。
*安從進：中國唐代晚期同後晉時期嘅武將。

## 註

## 睇埋
* 粟特神祇白畫
* 中國粟特人墓葬一覽
馬些路列比路迪蘇薩

（，；）係葡萄牙嘅政治人物，里斯本人，從2016年3月9號開始做葡萄牙總統，期間第一次外交訪問嘅國家係梵蒂岡。之前亦做過部長同國會議員、法律顧問、政治分析家，及新聞從業員一職。

## 註

## 出面網頁
* Marcelo Nuno Duarte Rebelo de Sousa's genealogy in a Portuguese genealogical site

類:葡萄牙政治人
九佛第一中學

，簡稱**九佛一中**或**九佛中學**，係中國廣東廣州嘅初中三年全日制中學，1979年9月開辦，位置喺黃埔區九龍鎮九佛建設路261號（鳳凰山公園隔籬）。

## 校服色

;長袖
*衫：相間。領，袖口帶兩條線，正面兩邊靠腰部分同袖下邊有嘅花纹，袖口喺近格肋底位有好幼嘅線，左右對稱。
*褲：，兩邊各帶兩條相平行嘅綫。
;短袖
*衫：相間，有領有紐扣。領帶邊，除兩袖同近膊頭位嗰橛都係帶兩條線之外，其它部位都係純，左右對稱。
*褲：，兩邊各有條中等厚度嘅綫。
;風褸
相間。領；兩袖同正面都係上下，中間有嘅鈍角V字分界；背面純；左右對稱。

## 史
學校喺1979年9月開辦，初期屬初中三年制嘅學校，雖然1981年9月撤銷咗初三級，但1年後又打回頭。而教學班方面，初期屬蔴雀班學校，直到1998年改成每個年級辦6個班，2002年升級成每個年級辦8個班嘅學校。原先學校隸屬白雲區，2005年8月因廣州市調整行政區劃時改成蘿崗區，亦喺2006年3月升級成蘿崗區一級學校。2014年9月，由於蘿崗區同黃埔區合併關係，學校亦變成黃埔區一級學校。

## 註

## 出面網頁
* 

類:黃埔區
類:中新知識城
花城製藥

**花城製藥**（）係中國廣東廣州嘅一間製藥公司，1971年3月成立，位置喺黃埔區九龍鎮九佛佛田北路48號，378省道嘅8.8km標記位。公司主要出產藥品為主。

## 史
企業喺1971年3月成立，初期係紅衛農場屬下嘅澱粉加工廠，用過**紅衛製藥廠**個名，期間主要幫廣州地區間間中成藥廠加工中成藥嘅中間體為主。直到1973年先至有自己嘅產品殺入市場而逐步成為製藥企業。1983年成立咗「花城」商標；1987年12月，企業改名做**花城製藥**。

2012年9月13號，工廠轉由廣州醫藥全面負責佢嘅生產、經營通脈管理、發展工作。 

## 出面網頁
* 
* 香港藥房

類:廣州公司
類:中國藥品公司
類:中國化工廠
類:黃埔區
類:中新知識城
廣州市老人院

（）係中國廣東廣州嘅老人院，1965年7月成立，位置喺白雲區廣從十路1288號（105國道嘅2515.3km標記位）。

院區主要收廣州地區入面，以勞動人民出身嘅孤寡及傷殘老人做簡單嘅生活照料同埋救濟嘅工作為主，但亦收海外同社會、港澳臺啲孤寡及傷殘老人都得。 

## 史
1965年7月，廣州市民政局考慮到喺郊區龍眼洞（今日屬天河區）開嘅教養院太細規模，所以喺郊區近從化嘅上水一帶另搞咗間老人院，重撤銷咗原有嘅東山區（2005年撤銷）、荔灣區、越秀區、海珠區等6間敬老院兼將少數民族養老院併入嚟。初期嗌做**上水老人院**，時隔16個月改名做**廣州市民政局老人院**。1970年10月，院區又改名做**廣州市民政局第三教養院**。1973年10月又將廣州市盲人院併入嚟，改名做**廣州市民政局老人院**。1978年改革開放後，院區開始轉型成供养康復型、福利普惠型，及開放型嘅機構。1984年9月，院區改名做**廣州市老人院**。踏入2000年後，院區同時成立咗醫院同埋關愛一系列老人嘅完善服務功能機構。

## 出面網頁
* 

類:廣州老人院
類:廣州市白雲區
波俄戰爭

**波俄戰爭**，或者叫**俄波戰爭**，係波蘭同俄羅斯歷年打過嘅仗，包括：
*波俄戰爭 (1605–18)
*俄波戰爭 (1654–67)
*波俄戰爭 (1792)

類:波蘭史
類:俄羅斯戰爭
類:一覽
波俄戰爭 (1605–18)

1605年到1618年嘅**波俄戰爭**係指1605年到1618年期間十四年嚟歐洲波蘭立陶宛聯邦同俄羅斯沙皇國之間嘅戰爭，最後由波蘭立陶宛聯邦打贏。

類:俄羅斯戰爭
類:俄羅斯沙皇國
類:17世紀
俄波戰爭 (1654年—1667年)

1654年到1667年嘅**俄波戰爭**又叫**十三年戰爭**，係指1654年到1667年期間十三年嚟歐洲俄羅斯沙皇國同波蘭立陶宛聯邦之間嘅戰爭，最後由俄羅斯沙皇國打贏。
類:俄羅斯戰爭
類:俄羅斯沙皇國
類:17世紀
波俄戰爭 (1792)

1792年嘅**波俄戰爭**係指1792年歐洲波蘭立陶宛聯邦同俄羅斯帝國之間嘅戰爭，最後由俄羅斯帝國打贏，促成第二次瓜分波蘭。

類:俄羅斯戰爭
類:俄羅斯帝國
類:1792年
俄羅斯沙皇國

**俄羅斯沙皇國**，又叫**沙皇俄國**（**沙俄**），係俄羅斯自1547年伊凡四世加冕做沙皇到1721年彼得大帝稱帝期間用嘅國號。

彼得大帝稱帝後，改國號做俄羅斯帝國，但坊間唔少人仍叫佢做「沙俄」。
廣東工貿職業技術學院

係中國廣東廣州嘅全日制高等職業院校，1957年成立，有兩個校區，分別喺白雲區同天河區入面。

## 兩個校區
* 南校區：天河區廣州大道北963號（白雲山鳴春谷東邊對出嘅雞頸坑地段）
* 北校區：白雲區廣從九路980號（新和近湴湖村，105國道嘅K2516+370標記路段）

## 史
學校喺1957年創辦，初期係中國有色金屬工業總公司屬下嘅中專學校，用過**廣州有色金屬工業學校**嘅名，期間承擔咗中專教育成42年，直到1999年開始轉型成高等職業教育，2000年升級成高職院校，學校升級後亦改名做**廣東工貿職業技術學院**。2008年1月通過咗第二輪高等職業院校人才培養工作評估，2012年8月升級成第二批廣東省示範性高等職業院校。

學校原先得天河區雞頸坑地段嘅校區，從2013年開始，學校揀咗白雲區新和湴湖村一帶開咗新校區，直到2015年夏初全面起好。

## 出面網頁
* 

類:喺廣州嘅學院
類:天河區
類:廣州市白雲區
九佛育才路

係中國廣東廣州嘅南北走向馬路，喺黃埔區九龍鎮。北邊從九龍大道開始，一直向南到724鄉道。

## 概要
全長264米，闊14米，雙向2車道。

## 史
條路以前冇名，而「九佛育才路」嘅名係喺2002年嗰陣，廣州市政府要求換新嘅路牌時先至安上去嘅，雖然話喺2005年廣州市政府將九佛同鎮龍呢兩個鎮合併做「九龍鎮」，但呢條馬路都未改個名嘅。

## 經過嘅道路
條路順序從北到南排，**加粗**嘅字係主幹道：
* ****
* 724鄉道

類:中新知識城
南灣 (廣州)

**南灣**（），原名**南基**（），係中國廣東廣州嘅地名，喺黃埔區惠東街道，東靠廣州經濟技術開發區；南靠珠江；西靠廟頭；北靠黃埔東路。本地區有「南灣水鄉」嘅稱呼。

個村喺16世紀開村，2002年轉型成社區。入面有條成4km長嘅南灣涌比較出名。個村出過麥嘉、麥嘉禧，麥信堅同埋麥炳榮呢啲名人。逢每年農曆二月十三，有菠蘿誕屬下嘅五子朝王；端午有龍舟節；天后誕時有槍花炮；及北帝誕時有架棚臺呢啲節慶。

## 祠堂

## 連出去
* 南湾水乡——广州“周庄”浓郁的海港风情 乡游天下
* 南湾水乡 黄埔信息网
* 南湾水乡 南北游

類:廣州地理
類:黃埔區自然村
環 (代數)

**環**（）係數學入面一個重要嘅代數結構。佢係一個集帶住兩個二元運算，通常叫做加同乘，係平時數字嘅加法、乘法嘅推廣。環入邊嘅元素可以係有理數、複數呢啲數字，亦都可以係函數、矩陣呢啲非數字，甚至係幾何物體都得，只要定義好佢哋之間嘅加法同乘法，而且符合一列嘅規則（公理）就得。

基本上，好多嘅計算都係喺環上面進行。

## 定義
一個代數**環**(\textbf{R},+,\times)係一個集\textbf{R}連帶住兩個二元運算+同埋\times，即係加法同乘法。而佢哋必須符合：
* (\textbf{R},+)係阿貝爾羣。
** \forall a,b,c \in R, (a + b) + c=a + (b + c)
** \exist 0 \in R \text{, such that }\forall a\in R, a+0=0+a=a
** \forall a\in R, \exist\text{ }-a\text{ such that }a+(-a)=(-a)+a=0
** \forall a,b \in R, a+ b=b+ a
* 乘法係可以**結合（Associative）**。
** \forall a,b\in\textbf{R}, a\times(b\times c)=(a\times b) \times c
*乘法對於加法符合分配律：
**\forall a,b,c\in\textbf{R}, a\times(b+c)=(a\times c)+(b\times c)\text{ and }(a+c)\times c=(a\times c)+(b\times c)。

如果(\textbf{R},+,\times)係一個環：
* \textbf{R}係**可溝通環（commutative）**，或者可溝通性，即係話係\textbf{R}入面揀任何兩粒嘢a,b\in\textbf{R}，都會滿足ab=ba。
* \textbf{R}係**有單位（with unity）**，或者單位性，即係話\textbf{R}入面對應任何一粒嘢，佢都會有一粒乘法恆等元（multiplicative identity），即係會有一粒嘢叫\underline{1}符合a\times\underline{1}=\underline{1}\times a=a。

如果唔用群嘅術語嚟定義：

一個集\textbf{R}連帶住兩個二元運算+同埋\times，即係加法同乘法。如果(\textbf{R},+,\times)係一個環，佢哋必須符合：
* **包住/被綁定（Closure）**：a+b\in\textbf{R};a\times b\in\textbf{R}\quad a,b\in\textbf{R}
* **結合性（Associativity）**：(a+b)+c=a+(b+c);(a\times b)\times c=a\times(b\times c) \quad a,b,c\in\textbf{R}
* **可溝通性（Commutativity）**：a+b=b+a\quad a,b\in\textbf{R}
* **可融性（Distributivity）**：(a+b)\times c=a\times c+b\times c\quad a,b,c\in\textbf{R}
* **有恆等元（Identity）**：\exist\text{ }\underline{0} \in G \text{ such that }\forall a\in G, a+ \underline{0}=\underline{0}+ a=a
* **有可逆元（Inverse）**：\forall a\in G, \exist\text{ }-a\text{ such that }a+ (-a)=(-a)+ a=\underline{0}

## 例子

**例一：**
* (\Z,+,\times)
* (\Q,+,\times)
* (\R,+,\times)
* (\Complex,+,\times)
呢啲平時用開嘅數字系統都係環。

**例二：**

設F係一個集包括所有由\R去\R嘅函數，即係F:=\{f:\R\to\R\}。

(F,+)係阿貝爾羣，加法係咁樣定義嘅：(f+g)(x)=f(x)+g(x)。

定義\times:=(fg)(x)=f(x)+g(x)。

可以證明F係一個環。

## 性質
\textbf{R}係一個環，咁佢一定會有一個**加法恆等元素（Additive Identity）**\underline{0}，對應任何a,b\in\textbf{R}，以下嘅事情都成立：
* 0a=a0=0
* a(-b)=(-a)b=-(ab)
* (-a)(-b)=ab

## 其他特性
\textbf{R}係一個環。
* \textbf{R}係可溝通性\iffa^2-b^2=(a+b)(a-b)，對應所有嘅a,b\in\textbf{R}。
* 如果(\textbf{R},+)係阿貝爾羣同埋ab=0,\forall a,b\in\textbf{R}，咁(\textbf{R},+,\times)係一個環。

## 歷史
環論嘅歷史可以追溯到十九世紀。環論發展成形嘅原因，主要係嚟自當時嘅數學家想解決兩類環嘅問題：實數或虛數、多項式環同埋整數環。即係話，佢哋主要係為解決多項式同埋整數嘅問題，而發明出環呢個概念。

環係由數學家打域囂拔（David Hilbert）第一個用「環」呢個字，但係當時都重未有一個好確實嘅定義。直到二十世紀二十年代，環先至有一個好確實嘅定義。

1921年，數學家Emmy Noether喺佢嘅著作《環理想理論》（Ideal Theory in Rings）提出咗一堆有關可溝通環嘅理論。呢篇文入面最重要嘅定理就係「環倍數連鎖定理」（Ascending Chain of Ideals）。

Emmy Noether喺1907年讀完博士之後，囂拔喺1915年叫佢去哥德根大學幫佢手做研究。但係因為Noether係個女人，令到當時嘅大學唔肯畀一個教席佢。所以佢一直都係用囂拔個名嚟教書。直到1923年，打完第一次世界大戰，因為有啲政策上嘅改動，佢先有返一個教席。但喺1933年希特拉上台，身為猶太人嘅佢好快就被迫走到美國費城。

## 睇埋
* 域
* 環同位轉換
* 環相等轉換
* 場
荔灣區骨傷科醫院

，又嗌，係中國廣東廣州嘅中西醫結合治療骨傷科嘅二甲醫院，1920年代起好，位置喺荔灣區文昌北路235號。佢亦係中國大陸嘅老字號醫院之一。

間醫院主要醫骨傷而出名。1999年搞過升級改造，2009年被列入廣州市同廣東省非物質文化遺產保護名錄。

## 攷
* 西关正骨
* 廣州市荔灣區骨傷科醫院 愛醫網

類:廣州醫院 
類:荔灣區
荔灣區口腔醫院

係中國廣東廣州有醫療、預防、健康教育喺埋一齊嘅口腔專科醫院，1959年起好，有三個院區，都喺荔灣區入面。

佢亦係荔灣區最早有專科特色嘅口腔醫院，喺醫口腔科同牙科方面比較出名。

## 兩個院區
* 總院：中山七路土興巷27號
* 門診部：大同路126號

## 史
醫院喺1959年成立，初期喺荔灣區下九路一帶同龍津東路662～666號一帶搞總院同門診部。2004年9月，廣州市政府為咗搞好荔灣區嘅商貿旅遊文化建設體系而將呢間醫院搬到大同路126號直到2006年11月落成為止。2007年6月25號，醫院搬到而家中山七路土興巷27號（廣州捲煙二廠西邊隔籬），原先大同路嘅總院降級成分院，龍津東路分院亦同時關閉。

## 攷
* 广州市荔湾区口腔医院

類:廣州醫院
類:荔灣區
太平中學

**太平中學**可以係：
* 從化太平中學
* 西樵太平中學
* 坪塘太平中學
* 陽山太平中學
* 湘橋太平中學
* 蘇州太平中學
* 正安太平中學
* 南平太平中學
* 瓊中太平中學
* 靈山太平中學
* 江塘鄉太平中學校
* 札幌市立太平中學校
粢飯

**粢飯**，又寫做**秶飯**，係起源自中國江南嘅小食，上海尤其流行，通常早餐食。粢飯係用到糯米包油炸鬼同其他餡嘅飯糰，多數都係包鹹餡嘅，譬如榨菜、肉鬆、肉燥、菜脯、滷蛋，亦有包甜餡嘅，譬如芝麻、白糖。
秘魯中餐

**秘魯中餐**，係秘魯嘅唐餐，由早年由廣東移民過秘魯嘅唐人帶去嘅粵菜演變而嚟，菜式包括炒飯、炒麵、雲吞噉。
狗仔粉

**狗仔粉**，又叫**粉仔**，係香港傳統街邊小食，主要係用到用粘米整、似唐狗仔條尾嘅粉條，放落用洋蔥、蝦米、冬菇同豬油渣煲嘅湯底煮熟，上碗後落蔥花、菜脯同豬油渣。
豬油渣

**豬油渣**係中國一種下欄嘢食，係肥豬肉煮出豬油之後淨返嘅肉渣，喺香港可以用嚟做油渣麵、狗仔粉嘅配料。
炒栗子

**炒栗子**，係香港及中國一種小食，用砂糖去炒栗子，炒栗子嘅鑊入面一大堆黑沙，令栗子受熱均勻啲。
## 睇埋
*煨番薯
紅豆糕

**紅豆糕**，係起源自中國廣東嘅小食，先用紅豆煲糖水，再落粘米粉、澄麵粉、粟粉噉（亦有人會用大菜）煮成粉漿，攤凍後會凝固成糕。
桂花糕

**桂花糕**，係起源自中國廣東嘅小食，好多都會落杞子，所以又叫**杞子桂花糕**。做法先用糖桂花（由桂花同白糖整成）煲糖水，再落杞子同魚膠粉煮成粉漿，冷藏後會凝固成糕。
西米布甸

**西米布甸**，又叫**焗西米布甸**，係起源自香港嘅布甸甜品，面層係用西米、牛奶、雞蛋整嘅黃色布甸，底層會有一層甜餡，傳統會用蓮子蓉，亦可以用紅豆蓉、栗子蓉、芋頭蓉噉。將布甸用焗爐焗到面頭金黃色，就可以趁熱食。
從化太平第一中學

（注意平字有當地鄉下話變音），又叫**太平一中**或**太平中學**，係中國廣東廣州嘅全日制中學，1947年創辦，位置喺從化太平場廣從南路46號（105國道嘅K2515標記位）。

佢既係從化經濟技術開發區屬下嘅中學，又係太平鎮最早開辦嘅中學，亦係從化最南邊嘅中學。

## 校服色

;長袖
*衫：相間。領，袖口帶三條線，兩袖，頂部有兩條線，左右對稱。
*褲：
*:（藍白款），兩邊帶兩條相平行嘅線。
*:（黑紫款），兩邊帶一條中等厚度嘅線。
;短袖
*衫：相間。領帶邊；兩袖係上下；正反面雖係上下，但底色範圍比較大，兩色分界線喺胸口上邊嘅位。左右對稱，有領有紐扣。
*褲：，兩邊帶一條中等厚度嘅線。

## 註

## 攷

* 太平镇太平中学 中学教育

類:從化
類:從化經濟技術開發區
螞蟻上樹

**螞蟻上樹**，係一味川菜，用粉絲做底，再淋上用豆瓣醬炒過嘅豬肉碎。皆因粉絲上嘅肉碎有啲似樹枝上嘅蟻，所以叫「螞蟻上樹」。
酸梅湯

**酸梅湯**，係中國一種傳統嘢飲，用烏梅、桂花、冰糖煲成，多數都係雪凍飲。
話梅

**話梅**，係中國一種口立濕零食，用熟咗嘅梅浸鹽水，曬乾後再用食糖同甘草醃，之後重覆醃同曬乾嘅步驟整成。

話梅除咗當零食，亦可以送花雕酒同煮餸調味。
僱傭妻子

《**僱傭妻子**》（，直譯：**逃避雖可恥但有用**），日本漫畫作品，作者係，2016年改編做電視劇喺日本TBS電視台首播，由新垣結衣同星野源主演。故仔係講女主角喺男主角屋企做住家工人，之後發展出同居關係。
星野源

**星野源**（；；）係日本男演員同創作歌手，埼玉縣蕨市人，2000年出道，比較出名嘅主演電視劇包括2016年嘅《僱傭妻子》。

## 出面網頁
* 星野源 オフィシャルサイト
* アミューズオフィシャルサイト
* オフィシャルTwitter
* オフィシャルFacebook
* 大人計画 OFFICIAL WEBSITE
* SAKEROCK WEB
* アミューズFacebook
環倍數

**環倍數**（Ideal）係環論入面嘅一個概念。一個環裏便佢係特指個環阿標羣嘅子羣，即裏便包有一啲元素同埋繼承有個環加法嘅，而且啲元素所有倍數都仲要喺個羣裏便，啲倍數係攞原有環啲元素乘埋上啲揀出嘅元素得到。呢個乘可以由右手便乘埋（右乘），亦都可以由左手便乘埋（左乘）；兩便都得嘅話就得睇成係雙邊嘅。個概念又叫「理想」，出自英文個名，佢又出自「理想數」個概念。

## 定義
設\textbf{I}係\textbf{R}嘅一個加法子環，咁對應任何\textbf{R}入面嘅a,b\in\textbf{R}，a\textbf{I}\subset\textbf{I}同\textbf{I}b\subset\textbf{I}成立嘅話\textbf{I}就係\textbf{R}嘅環倍數。

如果唔用上面嘅定義，\textbf{I}就係定一個x\in\textbf{R}，\textbf{I}:=\{ax:a\in\textbf{R}\}，而\textbf{I}\subset\textbf{R}。

或者：
* (\textbf{I},+)係一個加法子環(\textbf{R},+)
* \forall a\in\textbf{R},\forall x\in\textbf{I},a\times x,x\times a\in\textbf{I}

簡單嚟講就係所有x係\textbf{R}入面嘅倍數。同埋\textbf{I}係\textbf{R}嘅子環。

## 性質

### 性質一
\textbf{I}係一個子環。

### 性質二
對應任何一個環同位轉換\phi:\textbf{R}\to\textbf{R'}，\phi嘅核心（\ker\phi）係一個環倍數。

### 性質三
設\textbf{I}\subset\textbf{R}係一個加法子群。咁群乘法(a+\textbf{I})(b+\textbf{I})=(ab)+\textbf{I}係完美定義\iff\textbf{I}係一個環倍數。

### 性質四
設\textbf{I}\subset\textbf{R}係一個環倍數。咁\textbf{I}嘅左群倍數會變成一個環，叫做\textbf{R}除\textbf{I}嘅同餘環，會寫做\textbf{R}/\textbf{I}，佢嘅運算係(a+\textbf{I})(b+\textbf{I})=(a+b)+\textbf{I}同埋(a+\textbf{I})(b+\textbf{I})=(ab)+\textbf{I}。

### 性質五
設\textbf{I}\subset\textbf{R}係一個環倍數。咁轉換\pi:\textbf{R}\to\textbf{R}/\textbf{I}係定義為\pi(a)=a+\textbf{I}係一個滿射，同時\ker\pi=\textbf{I}，咁呢個就係叫做傳統轉換。

## 睇埋
* 單點環倍數
* 最大環倍數
* 環質數
* 質數分解域
* 歐幾理德環
胡漢民

**胡漢民**（），原名**胡衍鴻**，字**展堂**，係中華民國政治人物，1928年到1931年做過頭一任國民政府立法院院長，亦係中國國民黨右派主要領導人。佢本身係廣東廣州番禺人，亦係胡應湘家族嘅同姓宗親。

## 出面網頁
環

**環**可以係：
*環形，幾何圖形 
*環 (代數)，數學抽象代數嘅概念
*環氏，西班牙文或葡萄牙文人名
*行星環，環繞行星嘅塵
*指環，即係戒指，一種飾物
*耳環，一種飾物
*環 (小說)，倪匡衛斯理系列科幻小說
*四環九約，香港舊時政區入面分做四個「環」
從化太平第二中學

（注意平字有當地鄉下話變音），又叫**太平二中**，係中國廣東廣州嘅初中三年全日制中學，1979年創辦，位置喺從化太平場康樂西路50號。地理上屬從化經濟技術開發區。

## 校服色

;長袖
*衫：
*:相間。領，袖口帶兩條線，正面、背面同兩袖中間都有V字形嘅分界（兩袖銳角，正反面鈍角），分界上方有條平行於分界嘅粗線，左右對稱。
*褲：
*:，兩邊有條好幼嘅線，重有種喺中間帶些少邊。
;短袖
*衫：
*:，左右對稱，有領有紐扣，領同袖口帶邊。
*褲：
*:呢間學校從未發行過短褲品種。不過啲學生好多時喺熱天嗰時着自己買啲短褲入學校讀書時，保安同值班學生都唔會截得就截，但必須要有太平二中啲學生卡先至畀入學校。

## 史
學校喺1979年4月開辦，初期學校喺屈洞村入面開辦，嗰時嗌**從化縣屈洞初級中學**，但屬廣州市第17中學嘅從化分校。1994年4月，學校改咗名做**從化太平第二中學**。1996年俾從化市人民政府（今日嘅從化區人民政府）定為落後學校。1997年7月向西搬到康樂西路50號入面辦，重喺1999年捹甩「落後學校」嘅怪名。2003年重將學校改造過。2005年5月升級成從化市一級學校，2014年因從化撤市改區，學校變成從化區一級學校。
### 爆發校園暴力事件
2015年6月29號中午（UTC+8），學校宿舍爆發咗單震驚全廣東地區嘅校園暴力案。有位喺水南村住嘅14歲在讀智障學生——小亮（花名），俾一班14～15歲嘅學生圍住宿舍入面嘅牆角猛咁用棍頭㩧兼被錄成短片擺上網。雖然短片得唔夠10秒長，但引起好多家長、學生同社會嘅關注。據小亮解釋，當日佢因為午休時嘈醒咗瞓緊中午覺嘅大土（花名），後嚟幾位包括小白（花名）嘅同黨加入而㩧咗小亮一餐，重發埋張不雅相入微信朋友圈。事發第二日朝早，駱某喺學校睇到小亮被打嘅短片轉畀小亮阿媽後而雞噉腳搵先生，當日晏晝，4位負責搞校園暴力嘅家長嚟咗學校凈傾咗一個鐘兼簡單道歉就算。後嚟小亮阿媽帶咗小亮到醫院照CT，重嗌參與校園暴力嘅家長喺禮拜三（2015年7月1號）再傾過單嘢，但一直冇下文。直到同年7月5號，駱某建議小亮阿媽扯多幾位家屬嘅親戚過嚟傾呢單嘢，當日六位參與校園暴力嘅家屬全部到齊，連差佬同埋新聞媒體都過嚟關注呢單嘢，之後六位家屬猛咁家嘈屋閉，嘈夠差唔多4個鐘先至結束。最後6位肇事學生嘅家屬向差佬道歉兼賠咗￥5000，重簽埋協議邊個報復小亮嘅，就即刻被叉住同監禁。

## 攷

## 連出去
* 太平第二中学 安居客
* 太平第二中学 中考网

## 出面網頁
* 

類:從化
類:從化經濟技術開發區
泰成大押

**泰成大押**（），又嗌，係中國廣東廣州嘅舊當舖，大清時期起好，位置喺從化太平場廣從南路邊，古幣文化廣場北邊隔籬（105國道嘅K2514+770標記位）。

間嘢喺大清同民國期間做過當舖。1995年6月被列入從化市文物，2005年9月升級成廣州市登記文物，重喺2008年12月19號升級成廣州市文物。

## 攷
* 泰成大押旧址

類:廣州古蹟
類:從化區古蹟
類:從化經濟技術開發區
袁國強 (區議員)

**袁國強**（，），係香港民建聯黨員，2008年去到2019年係黃大仙區議會慈雲西選區議員。

## 部分公職

* 黃大仙區康樂體育會主席
* 黃大仙區分區委員會（黃大仙北）委員

## 選舉經歷

喺2015年香港區議會選舉，佢攞到3,285票，成功當選。

喺第6屆香港區議會選舉入面，因為親中派逆民意強行支持逃犯條例修訂，選情大受影響，佢輸畀民主黨嘅張茂清，連任失敗。

喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。

喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，袁國強曾經以民建聯名義參選地區委員會界別（黃大仙），攞到133票，成功當選。

## 參考
河濱公園

**河濱公園**可以係：
;
* 河濱公園 (廣州)
* 河濱公園 (佛山)
* 河濱公園 (韶關)
* 河濱公園 (貴陽)
* 河濱公園 (鎮江)
* 河濱公園 (宿遷)
* 河濱公園 (天津)
;
* 河濱公園 (基隆)
* 河濱公園 (臺北)

* 河濱公園 (紐約)
* 河濱公園 (達拉斯)
* 河濱公園 (加州)

* 河濱公園 (滿地可)
;單曲
* 河濱公園 (歌)：S. H. E. 嘅單曲。
哈德良

**哈德良**（，）係羅馬帝國第十四位皇帝，117年到138年在位。

哈德良係前任皇帝圖拉真嘅養子。哈德良喺皇帝任內響大不列顛島起咗哈德良長城。哈德良過身之後由養子安敦寧·畢尤繼任皇帝。
蓋烏斯馬略

**蓋烏斯馬略**（，）係古羅馬政治人，前107年、前104年到前100年同埋前86年做過三任嘅羅馬共和國執政官。
蘇拉

**蘇拉**（，）係古羅馬政治人，前88年同埋前80年做過兩任嘅羅馬共和國執政官，前81至前79年做過羅馬共和國獨裁官。
河濱公園 (廣州)

**河濱公園**（）係中國廣東廣州嘅公園，喺從化街口，西靠河濱街；東靠河濱北路；南靠東成路；北靠西寧東路。公園曾經喺1999年3月改造過，佢亦係從化最大嘅遊藝遊樂場所。

## 攷

類:廣州公園
類:從化公園
克拉蘇

**克拉蘇**（，），古羅馬政治人，前70年到前69年同埋前55年到前54年做過兩任嘅羅馬共和國執政官。佢同凱撒、龐培一齊合組。

## 出面網頁
清萊府

**清萊府**（；，拉丁轉寫：Chiang Rai，近似粵音「撐賴/ciaang3 laai3」）係泰國一個府，喺泰北地區。
加拉信府

**加拉信府**係泰國一個府，喺依善地區。附近有色軍府、莫拉限府、橫逸府、嗎哈沙拉堪府、坤敬府，同埋烏隆府。

加拉信府最出名嘅就係喺Sahatsakhan Phu Kum Khao搵到恐龍化石，係泰國最大嘅恐龍遺跡。加拉信府主要靠農業搵食，主要都係生產糯米、木薯同埋蔗糖。
黎府

**黎府**（；，拉丁轉寫：Loei，近似粵音「利」/lei3）係泰國一個府，喺依善地區。
羅勇府

**羅勇府**係泰國一個府，喺東部地區，首府羅勇。

## 環境

### 漏油
2022年1月尾，Star Petroleum Refining Public Company Ltd嘅一條管道爆裂導致20至50噸嘅原油漏到覆蓋47 km2 嘅水域，有啲油去到20公里外嘅羅勇府。

## 參考資料
桐艾府

**桐艾府**（；，拉丁轉寫：Trat，近似粵音「度辣/du6 laat6」）係泰國一個府，喺東部地區。
北攬坡府

**北攬坡府** (，) 係泰國一個府，喺中部地區。

## 出面網頁
*Province page from the Tourist Authority of Thailand
從化區文化館

係中國廣東廣州嘅一間群眾文化活動場所，1951年4月起好，有兩間館區，都喺從化街口入面。

間嘢多數做從化嘅博物展覽同埋表演為主，2011年被評為國家一級文化館。

## 兩間館區
* 總館：東成路32號
* 分館：河濱街11號（河濱公園西門對面）

## 出面網頁
* 

類:廣州嘅戲院
類:廣州博物館
類:廣州嘅廣場
類:從化
從化博物館

係中國廣東廣州嘅博物館，1998年動工，1999年8月落成，同年9月28號開館，位置喺從化街口河濱北路74號。佢亦係從化地區舉辦群眾文化藝術活動嘅主要場所之一。

呢間博物館多數以收藏同擺本土歷史、文化、藝術等方面啲文物做展覽，入面重有青少年美學教育，群眾性美術、書法、攝影、收藏等發燒友嘅活動。平均每個月有至少一次展覽。

## 概況
間嘢有5層樓，其中1～4樓都係展覽區，每層樓一共有7個展覽廳。5樓係辦公室。展覽館主要搞過圍繞從化當地啲文物、革命史、古典傢俬等及唔定期嘅群眾性收藏書、書畫、攝影等展覽。

## 營業時間
禮拜二到日09:00～12:00，14:30～17:00，每個禮拜一閉館，節假日照常開檔。

## 出面網頁
* 

類:廣州博物館
類:從化
蔡潔

**蔡潔**（**Jacky Cai**，）係香港女演員，香港邵氏兄弟旗下藝人，2012年墨爾本華裔小姐冠軍，2013年國際中華小姐競選攞「最受傳媒歡迎佳麗」獎。

蔡潔係廣東湛江人，喺廣州生活，暨南大學導演系畢業後，到澳洲讀創意媒體碩士。

蔡潔畢業後畀香港導演彭浩翔發掘，出演《香港仔》護士仔角色，攞到第34屆香港電影金像獎最佳新演員提名。之後佢畀香港金牌經理人黃柏高賞識，簽約做太陽娛樂文化旗下藝人，主力拍電影。

## 演出作品

### [[電視劇]]（[[ViuTV]]）
*2017年：《短暫的婚姻》 飾 Cecilia

### [[電視劇]]（[[邵氏兄弟]]）
*2019年：《飛虎之雷霆極戰》 飾 毛逸敏
*2020年：《非凡三俠》飾 Linda／AI Linda
*2022年：《飛虎之壯志英雄》 飾 宋潔怡
*2023年：《廉政狙擊》 飾 Vani

### [[電視劇]]（[[無綫電視]]）
*2021年：《拳王》飾 江家晴
*2022年：《法證先鋒V》飾 范佩清（Dr. Fan、Ruby）
*2023年：《一舞傾城》飾 Monica
*2023年：《香港人在北京》飾 蘇菲

### [[電視劇]]（其他）
*2018年：福斯迷你劇《東方華爾街》 飾 章慧莎

### [[電影]]
*2016年：《兇手還未睡》 飾 雯雯

## 出面網頁
* 
* 
* 
* 
* 
* 
* 
* 
類:無綫電視女藝員
童繽毓

**童繽毓**（，），原名**童冰玉**，喺馬來西亞吉隆坡蕉賴出世。佢喺2006年馬來西亞中華環球小姐攞冠軍後出道，係星加坡、馬來西亞女演員，主要拍電視劇，亦拍過幾套電影，而家係星加坡新傳媒私人有限公司部頭合約女藝人。

童繽毓除咗成立基金會「希望之意」之外，近年亦都幫助世界宣明會、兒童組織同埋唔少華文小學籌款。2014年佢因為對「兒童、世界和平與人權」嘅貢獻，獲頒馬來西亞十大傑出青年獎。

## 簡介
童繽毓，係2006年鳳凰衛視馬來西亞中華環球小姐冠軍，以及最具個性小姐同完美肌膚得獎者。

熱愛演藝表演嘅佢，喺2008年踏入娛樂圈，開始佢嘅演藝生涯。至今佢經已參演多套電視劇，包括馬來西亞電視劇《稽查專用》同埋星加坡電視劇《走進走出》及《警微天職》等等。

除咗電視劇之外，童繽毓都踏足電影界，拍咗《大英雄·小男人》同《結婚那件事》兩套戲。

## 參考
劉音

**劉音**（**Toshika Liu**，）係中國大陸演員同模特兒，澳洲出世，新南威爾士大學畢業，2012年畀香港環球狂熱發掘做「澳洲新八模」成員，2014年開始喺中國大陸發展，主要拍電視劇，亦拍過電影。

## 參考
*新八模劉音　留蔭谷胸擄宅男
梁琤

**梁琤**（**Jade Leung**，），原名**梁玉燕**，係香港演員，鄉下喺廣東省佛山市南海區，1990年亞洲小姐競選落選後加入電影圈，1992年憑出道作品《黑貓》攞香港電影金像獎「最佳新人獎」。另外佢又參演過無綫電視電視劇，出名作品包括2004年《金枝慾孽》，不過同年因阿爸患病而息影，直到2013年用部頭合約方式返無綫電視，2020年1月完咗同無綫電視嘅合約。

## 演出

### 電影
*2016年：《辣警霸王花》 飾 Madam Fong
*2019年：《不義之戰》 飾 Madam Fong

## 出面網頁
* 
* 

類:前無綫電視女藝員

玉燕
王若伊

**王若伊**（**Royi Wang**，）係中國大陸演員同模特兒，河南駐馬店出世，2007年考入北京中央戲劇學院，2009年出道，主要拍網劇同電影。
馬志威

**馬志威**（**Edward Ma**，）係香港演員同模特兒，2012年開始幫歌手拍MV，2013年做電影《第一次不是你》男主角，2014年簽約做太陽娛樂文化旗下藝人。

## 演出作品

### 電視劇（[[ViuTV]]）
*2017年：前度 飾 大輝

### 電影
*2013年：《第一次不是你》 飾 強
*2014年：《天師鬥殭屍》 飾 少年蔣天機
*2015年：《小姐誘心》 飾 威
*2016年：《PG戀愛指引》 飾 志威
*2016年：《老笠》 飾 子雄
*2016年：《辣警霸王花》飾 浩
*2016年：《危城》 飾 小順
*2017年：《初戀日記：賤男蜜擾》飾 張子豪
*2019年：《入鐵籠》 飾 招積
*2022年：《神探大戰》 飾 馬梓威
*2022年：《忽然心動》 飾 志豪
*2024年：《不是你不愛你》 飾 志龍
*2024年：《破·地獄》 飾 郭文玥情夫

### 節目主持（ViuTV）
*2020年：《帶你到主場》

## 出面網頁
林曉峰

**林曉峰**（，Jerry Lamb '''，）係香港DJ、節目主持同演員，1993年出道。佢係林姍姍、林海峰個細佬。佢前妻係康子妮。

## 演出

### 電視節目（ViuTV）
*2018年：《Good Night Show 發洩擂台》主持
*2018年：《堅離地》（杜拜篇）主持
*2019年：《愛我嗎？愛你媽！》主持
*2019年：《估你唔到》主持
*2021年：《調查男女》主持
*2021年：《是滴是友》主持

### 電影
*2022年：《失衡凶間》 飾 楊偉亭

## 出面網頁
* 
* 
* 
* 
* 
* 
* 881903.com 商業電台 - 節目主持－林曉峰

類:前無綫電視男藝員
錢國偉

**錢國偉**（**Wilson Chin**，）係香港節目監製。佢1983年加入無綫電視，2000年升做非戲劇組綜藝節目監製，製作過嘅綜藝節目包括《獎門人》系列、《香港小姐》、《香港先生》、《志雲飯局》、《美女廚房》、《味分高下》等等，2011年亦開始執導電影作品。

佢老婆係前無綫電視藝人陳宛蔚，佢哋有一個女Abby。

## 參考
河濱泳場

**河濱泳場**（），又嗌**河濱游泳場**，係中國廣東廣州嘅大型泳池，1991年8月動工，1992年6月起好，位置喺從化街口河濱北路45號（河島公園隔籬）。佢既係從化區體育局屬下嘅康樂機構，又係從化最大嘅公眾泳池。

個泳場因為靠近流溪河邊而改成噉嘅名。

## 設施
河濱泳場泳池有2個國際標準嘅50米水池（一淺一深）、重有個似住宅小區咁大嘅細路池。
;水池水深
*細路池：0.4m～0.6m
*淺水池：1.1m～1.45m
*深水池：1.5ｍ～1.85m

## 開放時間
呢間游水場有分開幾個場次開放。時間分別係：
*天光場：06:30～08:30
*上晝場：09:30～11:30
*晏晝場：15:30～18:00
*晚黑場：18:30～21:00
以上場次凈限每年5月初到9月初，其它時間基本上唔開。

## 連出去
* 从化市河滨泳场 從化藝術網
* 从化市河滨游泳场 从化区人民政府

類:廣州公眾泳池
類:從化
李蔓瑩

**李蔓瑩**（，，）係香港模特兒、演員同主持。

## 演出
### 電影
*2011年：《開心魔法》 飾 波波
*2013年：《盲探》 飾 楊珮琦 

### 電視節目（[[香港有線電視]]）
*2015年：《臥底旅行團》主持

### 電視節目（[[ViuTV]]）
*2016年：《對不起 標籤你》Tagger
*2016年：《旅行吊靴鬼 - 日本》主持
*2017年：《旅行吊靴鬼 - 韓國》主持
*2017年到2019年：《Girls' Talk》主持
*2017年：《晚吹—有病有真相》主持
*2019年：《晚吹—女學生·吹水班》第24集嘉賓
*2020年：《點相 III 先機算》主持
*2020年：《點擺》第3集嘉賓主持
*2021年：《亞洲早晨》主持
*2021年：《膠戰S2》第9集嘉賓
*2021年：《囝囝女女730》第210集嘉賓
*2022年：《肥美人》第12集嘉賓
*2023年：《馬泰有FOOD了》主持
*2023年：《初戀Action！》第1-5集嘉賓
*2023年：《ERROR暑期自作業》第1集嘉賓
*2023年：《夏の競技》第5集嘉賓
*2024年：《高質旅行包膠》第6-10集主持
*2024年：《我想身體健康》第60集嘉賓

### 電視節目（[[香港電台]]）
*2018年：《日常8點半》主持

### 電視節目（[[HOY TV]]）
*2026年：《臥底旅行團之鬼打鬼搶錢大作戰》主持
*2026年：《女行團》主持

## 參考

## 出面網頁
*
*
李敏

**李敏**可以係：
*李敏 (粵語長片)，香港1960年代粵語長片演員
*李敏 (作家)（Erica Li），香港作家、填詞人
*李敏 (演員)（Ranya Lee），香港演員
天輔 (金)

**天輔**係大金皇帝完顏阿骨打嘅第二個年號，相當於公元1117年到1123年，前後總共7年。
天會 (金)

**天會**係大金皇帝完顏晟嘅唯一年號，相當於公元1123年到1137年，前後總共15年。
從化區婦女兒童活動中心

（）係中國廣東廣州嘅活動場所同埋中心機構，1984年10月起好，位置喺從化街口河濱北路76號。

## 史
間嘢喺1984年10月起好，初期係間兒童樂園，用過**從化市兒童樂園**個名。直到1999年，從化市人民政府（今日嘅從化區人民政府）按中華人民共和國嘅「九五工程」計劃喺原址基礎上擴建，重喺2000年6月1號喐手起，直到2002年2月起好。

後嚟從化市人民政府為咗方便當地嘅婦女同兒童嘅服務，喺2011年10月21號正式改名做**從化市婦女兒童活動中心**。2014年因從化撤市改區，間嘢亦改名做**從化區婦女兒童活動中心**。

## 出面網頁
* 

類:廣州嘅美術館
類:從化
天眷

**天眷**係大金皇帝完顏亶金熙宗嘅第一個年號，相當於公元1138年到1140年，前後總共3年。

歷史記載，天會十五年十二月癸未日（即係公元1138年2月7號），下詔改陰曆第二年（1138年）為天眷元年，大赦天下。
收國

**收國**係大金皇帝完顏阿骨打嘅第一個年號，相當於公元1115年到1116年，前後總共2年。
李敏 (演員)

**李敏**（，，）係香港電影女演員，香港浸會大學視覺藝術系畢業，出名演出包括係2015年電影《哪一天我們會飛》嘅角色莉娜。佢細妹係藝人李賢（Leanne）。

## 演出
### 電影
*2010年：《飛砂風中轉》 飾 劉華手下 
*2013年：《盲探》 飾 陳鳳英
*2013年：《風暴》
*2015年：《哪一天我們會飛》 飾 莉娜
*2016年：《惡人谷》 飾 女狗主Amy
*2016年：《幸運是我》
*2017年：《白色女孩》
*2020年：《手捲煙》 飾  雲斯頓妻子	
*2022年：《飯戲攻心》 飾 前妻

### 電視劇（香港電台）
*2012年：《DiY2K》 飾 Ranya 
*2013年：《一念之間2》 - 未完嘅家課 飾 Louisa Chan 
*2018年：《手語隨想曲6》- 手語出更 飾 小娟

### 電視劇（奇妙電視）
*2017年：《閃婚100天》 飾 游淑芬
### 電視劇（ViuTV）
*2018年：《身後事務所》 飾 蝦女（第9-10集）
*2018年：《做演藝嘅》 飾 主持 （第4集）
*2019年：《婚內情》 飾 細甘（第13集）
*2019年：《娛樂風雲》 飾 Zion（第51集）
*2020年：《二月廿九》 飾 謝心雪（Fiona）
*2022年：《940920》 飾 謝心雪（Fiona）
*2022年：《野人老師》 飾 張靜
*2022年：《季前賽》 飾 關瑜欣
*2023年：《大誠實家》 飾 呂皓兒（綠茶）
*2023年：《和解在後》 飾 Amber
*2023年：《那年盛夏我們綻放如花》 飾 Claris
*2024年：《絲絲》 飾 Bella
*2024年：《十七年命運週期》 飾 蔡曼青（小青）
*2024年：《出租大叔》 飾 志玲
*2025年：《老是常出現》 飾 Sophie（阿蘇）

### 電視節目（香港電台）
*2016年：《好想藝術》主持

### 電視節目（ViuTV）
*2016年：《對不起 標籤你》Tagger
*2016年：《旅行吊靴鬼 - 台灣》主持
*2017年：《旅行吊靴鬼 - 泰國》主持
*2018年：《前前線》主持
*2019年：《初戀還未來？》主持
*2020年：《撈出個世界》主持
*2020年：《對號入座》十二星座男女
*2021年：《山旮旯實習生》主持
*2021年：《今餐有料到》第101集嘉賓
*2022年：《商睇》第5集嘉賓
*2022年：《買不到的一餐》主持
*2023年：《Viu Chat》第6集嘉賓
*2023年：《夏の競技》 第1、2、5集嘉賓
*2024年：《不一樣的爸媽》主持
*2024年：《準時開飯》第314集嘉賓
*2024年：《巴絲Let's Go歐》主持
*2024年：《周六食花生》第19集嘉賓
*2025年：《不一樣的家人》第2集客席主持
*2026年：《本周快閃人口》主持
*2026年：《晚吹—Chat KP》第65集嘉賓

### 廣告
*2018年：IKEA 2019 新品

## 參考

## 出面網頁
*
*
*MakerVille - 李敏
皇統

**皇統**係大金皇帝完顏亶嘅第二個年號，相當於公元1141年到1149年，前後總共9年。
天德 (金)

**天德**係大金皇帝完顏亮嘅第一個年號，相當於公元1149年到1153年，前後總共5年。
貞元

**貞元**可以係：
*貞元 (唐)，大唐年號
*貞元 (金)，大金年號
*貞元 (日本)，日本年號
貞元 (金)

**貞元**係大金皇帝完顏亮嘅第二個年號，相當於公元1153年到1156年，前後總共4年。
正隆

**正隆**係大金皇帝完顏亮嘅第三個年號，相當於公元1156年到1161年，前後總共6年。
大定

**大定**可以係：
*大定 (西梁)，西梁年號
*大定 (北周)，北周年號
*大定 (金)，大金年號
*大定 (陳朝)，越南陳朝年號
*大定 (李朝)，越南李朝年號
大定 (金)

**大定**係大金皇帝完顏雍嘅唯一年號，相當於公元1161年到1189年，前後總共29年。
明昌

**明昌**係大金皇帝完顏璟嘅第一個年號，相當於公元1190年到1196年，前後總共7年。
承安 (金)

**承安**係大金皇帝完顏璟嘅第二個年號，相當於公元1196年到1200年，前後總共5年。
泰和 (年號)

**泰和**係大金皇帝完顏璟嘅第三個年號，相當於公元1201年到1208年，前後總共8年。
大安 (金)

**大安**係大金皇帝完顏永濟嘅第一個年號，相當於公元1209年到1211年，前後總共3年。
崇慶

**崇慶**係大金皇帝完顏永濟嘅第二個年號，相當於公元1212年到1213年，前後總共2年。
貞祐

**貞祐**係大金皇帝完顏珣嘅第一個年號，相當於公元1213年到1217年，前後總共5年。
興定

**興定**係大金皇帝完顏珣嘅第二個年號，相當於公元1217年到1222年，前後總共6年。
元光

**元光**可以係：
*元光 (漢)，西漢年號
*元光 (前秦)，前秦年號
*元光 (金)，大金年號
元光 (金)

**元光**係大金皇帝完顏珣嘅第三個年號，相當於公元1222年到1223年，前後總共2年。
正大

**正大**係大金皇帝完顏守緒嘅第一個年號，相當於公元1224年到1231年，前後總共8年。
河島公園

**河島公園**（）係中國廣東廣州嘅公園，1992年起好，位置喺從化街口，西同北靠河濱北路邊嘅涌流，南靠河濱泳場，東靠流溪河。

公園喺1992年起好，初期屬私人機構，1994年1月開始改成由政府睇實。

## 概況
公園分成四個區域，分別係觀光攬勝區、庭院休閒區、健身運動區、辦公後勤區。

## 註

類:廣州公園
類:從化公園
天興

**天興**可以係：
*天興 (北魏)，北魏年號
*天興 (金)，大金年號
*天興 (越南)，越南黎朝年號
*天興 (于闐)，于闐年號
天興 (金)

**天興**係大金皇帝完顏守緒嘅第三個年號，相當於公元1232年到1234年，前後總共3年。佢係大金最後一個年號。
乾亨 (南漢)

**乾亨**係南漢皇帝劉龑嘅第一個年號，相當於公元917年到925年，前後總共9年。
白龍

**白龍**係南漢皇帝劉龑嘅第二個年號，相當於公元925年到928年，前後總共4年。
海樂路

**海樂路**可以係：
* 海樂路 (廣州)：喺廣東廣州天河區。
* 海樂路 (深圳)：喺廣東深圳寶安區。
* 海樂路 (清遠)：喺廣東清遠清城區。
* 海樂路 (濟南)：喺山東濟南歷城區。
* 海樂路 (上海)：喺上海奉賢區。
乾和

**乾和**係南漢皇帝劉晟嘅第二個年號，相當於公元943年到958年，前後總共16年。
大有 (年號)

**大有**係南漢皇帝劉龑嘅第三個年號，相當於公元928年到942年，前後總共15年。
海樂路 (廣州)

**海樂路**（）係中國廣東廣州嘅南北走向馬路，喺天河區珠江新城入面，南邊從金穗路開始，一直向北到黃埔大道西。

## 概要
全長462米，闊28米，雙向4車道。

## 經過嘅道路
順序從南到北排，**加粗**嘅字係主幹道：
* **[[金穗路 (廣州)|金穗路]]**
* **[[海安路 (廣州)|海安路]]**
* **[[黃埔大道|黃埔大道西]]**

## [[珠江新城]]一帶嘅路名，4個成語可以搞清楚。
廣州珠江新城嘅路名因冇規律而出名。因為佢哋都係求其改咗1~2隻字，所以唔理外地人定廣州本土街坊成日搞錯嗮。其實呢度啲路記住4個成語就知係邊條。呢度講嘅珠江新城4個成語路名當中，出喺**安居樂業**嘅成語（**加粗**咗嘅字）：
*安居樂業：海安路、海居路、**海樂路**、海業路

## 註
武成 (前蜀)

**武成**係前蜀皇帝王建嘅第一個年號，相當於公元908年到910年，前後總共3年。
大寶

**大寶**可以係：
*大寶 (南梁)，南梁年號
*大寶 (日本)，日本年號
*大寶 (南漢)，南漢年號
*大寶 (越南)，越南後黎朝年號
*大寶 (大理)，大理年號
大寶 (南漢)

**大寶**係南漢皇帝劉鋹嘅唯一年號，相當於公元958年到971年，前後總共14年。佢係南漢最後一個年號。
海樂路 (深圳)

**海樂路**（）係中國廣東深圳嘅西南-東北走向馬路，喺寶安區，西南邊從翻身路開始，一直向東北到安樂二街。

## 概要
全長250米，闊14米，雙向2車道。

## 經過嘅道路
順序從西南到東北排，**加粗**嘅字係主幹道：
* **[[翻身路]]**
* 安樂二街
永平

**永平**可以係：
*永平 (漢)，東漢年號
*永平 (晉)，西晉年號
*永平 (北魏)，北魏年號
*永平 (前蜀)，前蜀年號
永平 (前蜀)

**永平**係前蜀皇帝王建嘅第二個年號，相當於公元911年到915年，前後總共5年。
乾德 (前蜀)

**乾德**係前蜀皇帝王衍嘅第一個年號，相當於公元919年到924年，前後總共6年。
海樂路 (清遠)

**海樂路**（）係中國廣東清遠嘅東西走向馬路，喺清城區，西邊從筆架路開始，一直向東去到海逸路同清飛公路嘅交界。

## 概要
全長400米，闊28米，雙向4車道。

## 經過嘅道路
順序從西到東排，**加粗**嘅字係主幹道：
* 筆架路
* **[[海逸路 (清遠)|海逸路]]**、清飛公路
咸康 (前蜀)

**咸康**係前蜀皇帝王衍嘅第二個年號，相當於公元925年，前後總共1年。佢係前蜀最後一個年號。
明德

**明德**（）係個年號，可以係：
*明德 (後蜀)，後蜀孟知祥、孟昶嘅年號，共四年，對應西曆934年～937年
*明德 (大理)，大理段思聰嘅年號，未知幾年，從西曆952年起
*明德 (日本)，日本後小松天皇嘅年號，共五年，對應西曆1390年～1394年
*明德 (越南)，越南莫登庸嘅年號，共三年，對應西曆1527年～1529年

## 西曆干支對應表
呢份表表示三個明德年號對應嘅西曆同干支。
明德 (後蜀)

**明德**係後蜀皇帝孟知祥嘅唯一年號，相當於公元934年到937年，前後總共4年。
廣政

**廣政**係後蜀皇帝孟昶嘅唯一年號，相當於公元938年到965年，前後總共28年。佢係後蜀最後一個年號。
天會 (北漢)

**天會**係北漢皇帝劉鈞嘅年號，相當於公元957年到973年，前後總共17年。佢係北漢頭一個自創嘅年號。
廣運 (北漢)

**廣運**係北漢皇帝劉繼元嘅年號，相當於公元974年到979年，前後總共6年。佢係北漢最後一個年號。
河傍路

**河傍路**（）係中國廣東廣州嘅東西走向馬路，喺荔灣區，西邊從清平路開始，一直向東到十八甫北路。

## 概要
全長58米，闊7米，雙向2車道。

## 經過嘅道路
順序從西到東排，**加粗**嘅字係主幹道：
* 清平路
* 十八甫北路

## 註
*《广州市地名志》，广州市地名委员会编撰，香港大道文化有限公司出版发行，ISBN 7-5359-0296-0/K·1
元朗 (搞清楚)

**[[元朗]]**通常指香港地方，重可以係：
* 元朗區，香港其中一個行政區
* 元朗站，港鐵西鐵綫車站。
* 元朗舊墟，香港元朗舊時嘅墟。
* 元朗足球會，香港元朗嘅足球會。
* 元朗 (北魏)，北魏廢帝。
元氏 (搞清楚)

**[[元氏]]**通常指唐人姓氏，重可以係：
* 元氏縣，中國河北石家莊一個縣
* 元氏站，京廣鐵路車站。
* 元氏 (魏女帝)，未獲後世普遍承認嘅北魏女皇帝。
羅伊婷

**羅伊婷**（，，）係香港女藝人，2016年參選ViuTV選美節目《美選D.n.A》贏咗冠軍而開始出名。2019年離開ViuTV，淡出娛樂圈。

## 簡歷
羅伊婷以前住喺沙田，自細跳舞叻，3歲半開始學芭蕾舞，讀過路德會梁鉅鏐小學（2006年小六；轉制前為係上午校舊生）同埋五旬節林漢光中學（2012年中六），2009年考到英國皇家芭蕾舞學院嘅八級考試，亦有好多年爵士舞經驗。佢喺2010年讀香港演藝學院舉辦嘅的「青年精英舞蹈課程」。2013年開始搬去青衣住。

羅伊婷早喺2011年曾參加《》舉辦嘅Cover Girl選舉，最後攞到第一、最具活力大獎、最上鏡大獎三料冠軍，但因為未讀完書而選擇唔加入無綫電視。

羅伊婷喺2015年加入澳滌娛樂，做狄易達嘅師妹，同年讀過香港動作特技演員訓練班。2016年佢參加ViuTV選美節目《美選D.n.A》，最後打低熱門對手，以黑馬姿態攞冠軍。

2019年因為同男朋友結婚而離開ViuTV，淡出娛樂圈。2020年生咗個仔。

## 演出作品
### 電視節目主持（[[ViuTV]]）
*2017年到2019年：《Girls' Talk》
*2017年：《超低能特攻隊》
*2017年：《Out筆豬仔團》
*2018年：《全港的》

### 電視節目演出（[[ViuTV]]）
*2016年：《美選D.n.A》參賽者
*2017年：《歌度有…》（第3集演出）
*2017年：《挑機》（第11、12集嘉賓）
*2018年：《Good Night Show 全民星戰》參賽者
*2019年：《晚吹—女學生·吹水班》第2集嘉賓
*2022年：《囝囝女女730》（第241集嘉賓）
*2022年：《你是我的後援會》（第5集嘉賓）

### 電視劇（[[ViuTV]]）
*2017年：《未來還未來》 飾 羅玲玉（Daisy）
*2018年：《迷失假期》 飾 小魚
*2018年：《做演藝嘅》 飾 Kiko
*2019年：《婚內情》 飾 Charmaine（第8集）

### 網絡劇
*2019年：《性敢中環》飾 鄧玥盈（後生）

## 出面網頁
*
* 東網Baby：羅伊婷
南珠路

**南珠路**可以係：
*南珠路 (廣州海珠)：喺廣東廣州海珠區。
*南珠路 (廣州番禺)：喺廣東廣州番禺區。
*南珠路 (北海)：喺廣西北海合浦縣。
*南珠路 (定安)：喺海南定安縣。
*南珠路 (重慶)：喺重慶大足區。
南珠路 (廣州海珠)

**南珠路**（）係中國廣東廣州嘅東西走向馬路，喺海珠區，西邊從江燕路開始，一直向東到江南大道南。

## 概要
全長205米，闊13米，雙向2車道。

## 經過嘅道路
順序從西到東排，**加粗**嘅字係主幹道：
* **[[江燕路]]**
* **[[江南大道 (廣州)|江南大道南]]**
河東海洋冷凍品海鮮交易區

係中國廣東廣州嘅水產交易市場，2016年10月1號開業，位置喺從化街口，流溪河東邊隔籬嘅河東路同埋街口大橋交界東邊，龍井路隔籬。佢亦係接收喺2016年6月21號搬走咗嘅從化區大型水果交易市場而留低嘅用地做水產市場用途。

## 註

類:廣州嘅市場
類:從化
公路里程碑

，又叫**公路里程牌**，係用嚟計指定嘅道路距離同埋標誌地點位，多數喺道路兩邊出現，亦有時喺道路一邊出現。

公路里程碑分為千米牌同百米樁、50米樁三種。其中百米樁喺每隔1hm出現一次；而千米牌喺每隔1km出現一次；而50米樁喺每兩嚿百米樁或百米樁同千米牌之間嗰50m範圍出現。亦有國家或地段為咗分清楚係乜路段而用唔同顏色字或牌嚟表示道路標記，重有部分地區一到唔同城市，用唔同印刷方式或字體嚟表示所在地段嘅道路標記。

一般嚟講，千米牌寫「0」字嘅地方表示指定級別嘅道路起點，部份路段嘅千米牌寫住「終點」兩個字一般都係表示指定級別嘅道路終點。而50米樁一般有「H」字響度。

## 註

## 連出去
* 产品名称：公路里程碑
* 道 路 及 鐵 路 － 道 路 里 程 碑 香港地方

類:公路
類:碑
莎草紙

**莎草紙**（英文：**Papyrus**）係古埃及人廣泛採用嘅書寫介質，佢用當時盛產於尼羅河三角洲嘅紙莎草嘅莖製成。大約喺公元前3000年，古埃及人就開始用紙草，並將呢種特產出口到古希臘等古代地中海文明地區，甚至遙遠嘅歐洲內陸同西亞。

依種紙纖維質好勁，所之耐用。之但係怕濕，一潮濕就會發霉腐爛。古希臘羅馬曾經好流行，家陣就無乜留低。古埃及就反而有多啲文物出土。後尾畀羊皮紙，以及西傳造紙術所取代，因而失傳。

## 製法

紙莎草莖（讀框陰上聲）去外皮，就見到內層黐黐地。內層切片成條，長約四十公分。喺硬面上，條長邊疊長邊，就會變成一大片。之後，以直角方向，又喺上面同樣方疊多一層，兩層就橫直相交。由於製法失傳，斷估去皮後，條或放過落水長浸，等佢黐得住，又或者兩層要黐埋。尚濕之時，兩層要揼實，打到兩層變一片。之後壓到乾。乾咗就用圓嘢轆磨，斷估係石，或貝，或圓木。

造成一張之後，會切到指定大細。又或者，一直黐埋駁長，成一大卷，到至後一張，就用附上木棍，方便處理。要造長卷，紙嘅橫直方向一致。一面全橫，一面全直。卷嘅長邊為正面，條紋打橫，順住方向寫，多數文書都寫依邊。有時卷會翻用，就寫喺背面。

## 參攷
康樂路 (廣州從化)

**康樂路**（）係中國廣東廣州嘅東西走向道路，喺從化太平場。西邊從紫泉大道開始，一直去到東邊嘅沿江西路。

## 敘述
全長2070m，闊10～20米，雙向2車道。馬路分開咗東、西兩條，雖然西路可以畀車行，但東路因為係條步行街而唔畀車行。

## 康樂路嘅兩條道路，起點到終點
* 康樂西路：從紫泉大道開始，一直到廣從南路。
* 康樂東路：從廣從南路開始，一直到沿江西路。

## 經過嘅道路

條路從西到東排，**加粗**嘅字係主幹道：
* 紫泉大道
* ****
* 花園西路
* 花園中路
* 花園東路
* 沿江西路

## 特色
條路雖然兩邊都靠河邊，但西邊靠住闊嘅流溪河，東邊靠住窄涌。其中西路屬於村莊道路，除咗上落班高峰時比較多人外，其他時間比較冷清。而東路屬於步行街，每日都好多行街啲人流，尤其喺週末同節假日，人流爆嗮表。

類:廣州道路

類:從化經濟技術開發區
塞爾維亞黑山

**塞爾維亞黑山**（簡稱**塞黑**；塞爾維亞文：**Србија и Црна Гора**，拉丁字母轉寫：**Srbija i Crna Gora**）係1992年到2006年存在嘅東歐國，2003年之前叫**南斯拉夫聯盟共和國**。1992年因南斯拉夫解體獨立出嚟，2006年分裂做塞爾維亞同埋黑山兩個獨立國。
薩珊

**薩珊**，又叫**薩珊帝國**、**波斯第二帝國**或者**薩珊王朝**，係波斯嘅其中一個王朝，喺224年立國，651年亡國。

## 薩珊國王
#阿爾達希爾一世（224年─241年）	
#沙普爾一世（241年─272年）	
#霍爾木茲一世（272年─273年）	
#巴赫拉姆一世（273年─276年）	
#巴赫拉姆二世（276年─293年）	
#巴赫拉姆三世（293年）	
#納塞赫或泥涅師（293年─302年）	
#霍爾木茲二世（302年─310年）	
#沙普爾二世（310年─379年）	
#阿爾達希爾二世（379年─383年）	
#沙普爾三世（383年─388年）	
#巴赫拉姆四世（388年─399年）	
#伊嗣俟一世（399年─420年）	
#巴赫拉姆五世（420年─438年）	
#伊嗣俟二世（438年─457年）	
#霍爾木茲三世（457年─459年）	
#卑路斯一世（457年─484年）	
#巴拉什（484年─488年）	
#卡瓦德一世（488年─531年）	
#扎馬斯普（496年─498年）	
#庫思老一世（531年─579年）	
#霍爾木茲四世（579年─590年）	
#庫思老二世（590年─628年）	
#巴赫拉姆·楚賓（590年─591年）	
#霍爾木茲五世（593年）	
#卡瓦德二世（628年）	
#阿爾達希爾三世（628年─630年）	
#卑路斯二世（630年─631年）	
#霍爾木茲六世（或五世）（631年─632年）	
#伊嗣俟三世（632年─651年）
薩法維

**薩法維**，又叫**薩法維帝國**或者**薩法維王朝**，係波斯嘅其中一個王朝，喺1501年立國，1736年亡國。
外西凡尼亞

**外西凡尼亞**（Transylvania），係羅馬尼亞中西部嘅地區，中世紀曾經係個公國，之後做咗匈牙利王國領土，一戰後根據《特里阿農條約》撥歸羅馬尼亞。
阿查拉

**阿查拉**係格魯吉亞西南一個自治共和國，曾經先後由鄂圖曼帝國、俄羅斯帝國同蘇聯控制。
阿扎華德

**阿扎華德**係馬里北部一個地區，曾經喺2012年獨立出嚟嘅一個國，定都湯瀑圖，不過同年就解散咗，歸返馬里控制。
開發大道

**開發大道**可以係：
*開發大道 (廣州)：喺廣東廣州黃埔區，初期嗌**夏港路**。
*開發大道 (貴陽)：喺貴州貴陽花溪區。
*開發大道 (淮安)：喺江蘇淮安淮安區。
*開發大道 (台州)：喺浙江台州，有2條。
*開發大道 (寧波)：喺浙江寧波慈溪市。
*開發大道 (金華)：喺浙江金華武義縣。
*開發大道 (宿遷)：喺江蘇宿遷泗洪縣。
*開發大道 (鹽城)：喺江蘇鹽城，有4條。
*開發大道 (巴音郭楞)：喺新疆巴音郭楞庫爾勒市。
*開發大道 (黔西南)：喺貴州黔西南興義市。
開發大道 (廣州)

**開發大道**（）係中國廣東廣州嘅南北走向主幹道，喺黃埔區。北邊從開泰大道同廣深高速公路嘅交界開始，一直去到南邊嘅東江大道同揚帆路嘅交界。

## 敘述
全長10.8km，闊40～48米，雙向6～8車道，輔道2車道，設有非機動車道，全線設有路燈照明，道路等級為一級公路，限速90公里每小時。

## 史
早期時廣州冇呢條馬路。1984年12月28號，廣州市人民政府話要搞經濟技術開發區時先至搞出嚟。條路喺1985年起好，初期嗌**夏港大道**，闊度雙向6車道加輔道2車道，四塊板道路，全線設置黃白雙色路燈，黃色燈照耀主道，白色燈照耀輔道，係當時廣州市規格最高嘅路，中央綠化帶預留畀輕軌用，長度凈從東江大道一直去到而家嘅黃埔東路位。2004年，青年路口改造，圓盤封閉，明珠路北行通唔到去青年路方向及開發大道北行方向，青年路西行亦通唔到去明珠路方向及開發大道南行方向，開發大道南行通唔到去青年路東行方向，開發大道北行通唔到去明珠路方向。同年，廣州地區要搞開發區二期工程同埋科學城時，順便搞埋開發大道立交同整闊、延長成條路到廣深高速公路附近，直到2004年8月28號通車時，路名改名做開發大道直到而家。2015年1月31號，志誠大道跨線橋正式通車。

## 經過嘅道路
條路從北到南排，**加粗**嘅字係主幹道：
* **[[開泰大道]]**、***'
* [[駿成路 (廣州)|駿成路]]
* 業成二路
* [[東樂路 (廣州)|東樂路]]、[[駿業路 (廣州黃埔)|駿業路]]
* [[連雲路]]
* [[聯廣路]]
* '''[[廣園快速路]]'''
* ***'
* ****
* 保沙路
* 保盈大道
* 保盈南路
* 東暉路
* 大丰街、丰夏一街
* **[[明珠路 (廣州黃埔)|明珠路]]**、**[[青年路 (廣州)|青年路]]**
* **[[志誠大道]]**
* **[[創業路 (廣州)|創業路]]**
* **[[寶石路 (廣州)|寶石路]]**
* **[[東江大道]]**、揚帆路

## 連出去
* 广州开发区二十年前的起步

類:廣州主幹道

類:廣州經濟技術開發區
類:廣州科學城
香港清治時期

**香港清治時期**係指大清順治三年（1646年，大明紹武元年）十二月十五清將李成棟帶軍攻陷香港週邊地區，去到道光廿二年（1842年）8月29號大清同英國簽《南京條約》正式將香港島割讓畀英國為止。

## 史

## 出面網頁
許珮榆

**許珮榆**（**Diva Hui**，），前名**許佩榆**，係香港女模特兒同演員，2016年參選viuTV選美節目《美選D.n.A》，入圍十二強。

## 簡歷
許珮榆香港出世，阿爺係葡萄牙人，婆婆係新疆人，所以佢各有四分一葡萄牙同新疆嘅混血。

許珮榆2009年拍無綫電視青春劇《南華夢飛翔》後，簽約施念慈旗下Jacso入娛樂圈。2013年，許珮榆出寫真集《華麗美少女》，同年開始拍電影。

許珮榆2016年參選viuTV選美節目《美選D.n.A》，被編入「天使組」，入圍十二強，但選十強期間被淘汰，重輸埋復活賽。

## 演出
### 電影
*2013年：《六福喜事》 飾 比基尼女郎
*2014年：《天師鬥殭屍》 飾 殭屍
*2014年：《唐伯虎衝上雲霄》 飾 空姐
*2015年：《港囧》 飾 兔女郎 
*2016年：《賭城風雲3》 飾 姊妹

### 電視劇
*2009年：無綫電視《南華夢飛翔》 飾 千金小姐Diva

### 電視節目
*2016年：viuTV《美選D.n.A》 參賽者

### 寫真集
*2013年：《華麗美少女》

## 參考
茶瓜

**茶瓜**係廣東一種醃菜，由青瓜醃成，隻味甜甜地酸酸地，可以送粥送飯，亦可以滾湯。

## 文化
皆因病人要戒口，會用茶瓜嚟送飯，所以粵語有句歇後語：「茶瓜送飯，好人有限」，入面嘅「好人」原意係解「身體好嘅人」，即係話人氣色唔係幾好；不過家下嘅人都將「好人」解做「品格好嘅人」，即係話人品格衰。
九記牛腩

**九記牛腩**，簡稱**九記**，係香港一間粉麵食肆，喺香港島上環歌賦街21號，1920年代開張，至出名係清湯牛腩同咖喱牛腩配伊麵底。
再興燒臘飯店

**再興燒臘飯店**，簡稱**再興**，係香港一間燒味食肆，喺香港島灣仔軒尼詩道265-267號近史釗域道，20世紀頭開張，至出名係叉燒。

呢間食肆曾經係2015年同2016年《米芝蓮指南香港澳門》嘅「車胎人美食」，但係2017年就無份。
添好運點心專門店

**添好運點心專門店**，簡稱**添好運**，係香港一間連鎖點心食肆，2009年開張，2010年已經畀米芝蓮評做「一星級食肆」，至出名係脆皮叉燒包、蘿蔔糕同糯米雞。

添好運而家喺香港、澳門、台灣同星加坡等地都有分舖。
滿記甜品

**滿記甜品**，簡稱**滿記**，係香港一間連鎖甜品食肆，1995年開張，至出名係榴槤同芒果甜品。

滿記而家喺香港、中國大陸同星加坡等地都有分舖。

## 拎
*滿記甜品網站
安德利·卡爾洛夫

（，；）係俄羅斯嘅政治人物，蘇聯（今日嘅俄羅斯）莫斯科人。生前做過俄羅斯駐土耳其大使館嘅顧問同埋北韓大使。

## 死
2016年12月19號，卡爾洛夫喺土耳其安卡拉出席藝術博覽會，期間發佈有關俄羅斯參與敘利亞難民戰爭演講。會議期間，有位嗌美夫龍特·艾丁塔斯（）嘅土耳其差佬喺卡爾洛夫身後連續開咗幾槍。嘴重好大聲巌讒話咗「勿忘」同「勿忘敘利亞」、「大讚辭」嘅口號。事發後，現場嘅土耳其安保將艾丁塔斯打傷。雖然卡爾洛夫同艾丁塔斯一齊送到醫院搶救，但兩位都係證實不治。

事發後第二日，土耳其當局喺艾登省同安卡拉地區捉咗一大堆同艾丁塔斯家族有關啲人，俄羅斯外交部長帶咗鑒證隊準時喺事發地幫手解決呢單突發事件。

## 註同攷
;註

;攷

類:俄羅斯政治人
類:外交官
明珠路 (廣州白雲)

**明珠路**（）係中國廣東廣州嘅南北走向道路，喺白雲區蕭崗。南邊從齊富路同蕭崗花園路嘅交界開始，一直去到北邊嘅黃石東路。

## 敘述
全長1.3km，闊10米，雙向2車道。

## 經過嘅道路
條路從南到北排，**加粗**嘅字係主幹道：
* **[[齊富路 (廣州)|齊富路]]**、蕭崗花園路
* **[[黃石路 (廣州)|黃石東路]]**

類:廣州道路

類:白雲新城
明珠路 (廣州黃埔)

**明珠路**（）係中國廣東廣州嘅西南-東北走向主幹道，喺黃埔區廣州經濟技術開發區。西南邊從金碧路嘅金華一街口開始，一直去到東北邊嘅青年路同開發大道嘅交界。

## 敘述
全長1.5km，闊18～24米，雙向4～6車道。馬路東北闊西南窄。

## 經過嘅道路
條路從西南到東北排，**加粗**嘅字係主幹道：
* **[[金碧路 (廣州)|金碧路]]**
* **[[志誠大道]]**
* **[[青年路 (廣州)|青年路]]**、**[[開發大道 (廣州)|開發大道]]**

類:廣州主幹道

類:廣州經濟技術開發區
明珠路 (中山港)

**明珠路**（）係中國廣東中山嘅東西走向道路，喺中山火炬高技術產業開發區。西邊從翠嶺路開始，一直去到東北邊嘅青年路同逸怡路嘅交界。

## 敘述
全長1.3km，闊15米，雙向3車道。

## 經過嘅道路
條路從西到東排，**加粗**嘅字係主幹道：
* **[[翠嶺路 (中山)|翠嶺路]]**
* 南祥路
* 雲祥路
* 港城路
* 康祥路
* 康怡路
* **[[逸仙路 (中山)|逸仙路]]**、逸怡路

類:中山道路
類:中山火炬高技術產業開發區
明珠路 (中山東升)

**明珠路**（）係中國廣東中山嘅西北-東南走向道路，喺東升鎮。西北邊從源和南路開始，一直去到東南邊嘅廣福大道。

## 敘述
全長約800米，闊11～22米，雙向2～4車道，馬路南闊北窄，途經金桂園。

## 經過嘅道路
條路從西到東排，**加粗**嘅字係主幹道：
* 源和南路
* 長和路、運通路
* **[[廣福大道]]**

類:中山道路
明珠路 (惠州惠城)

**明珠路**（）係中國廣東惠州嘅東西走向道路，喺惠城區。西邊從麥興路開始，一直去到東邊嘅花邊南路。

## 敘述
全長461m，闊11米，雙向2車道。

## 經過嘅道路
條路從西到東排，**加粗**嘅字係主幹道：
* 麥興路
* 明泰路
* **[[花邊路|花邊南路]]**

類:惠州道路
類:惠城區
明珠路 (中山南朗)

**明珠路**（）係中國廣東中山嘅東西走向道路，喺南朗鎮。西邊從翠亨大道開始，一直去到東邊嘅翠雲路。

## 敘述
全長1.4km，闊9～35米，雙向2～6車道，馬路西闊東窄。

## 經過嘅道路
條路從西到東排，**加粗**嘅字係主幹道：
* 
* （橋頂穿過，冇匝道上落）
* 翠雲路

類:中山道路
明珠路 (佛山)

**明珠路**（）係中國廣東佛山嘅西北-東南走向道路，喺順德倫教。西北邊從泰安路開始，一直去到東南邊嘅西寧路。

## 敘述
全長640m，闊11米，雙向2車道。

## 經過嘅道路
條路從西北到東南排，**加粗**嘅字係主幹道：
* 泰安路
* 新倫羊路、康成路、體育路
* 置業路
* 振興西路、振興東路
* 西寧路

類:佛山道路
類:順德
明珠路 (廣州從化)

**明珠路**（）係中國廣東廣州嘅南北走向道路，喺從化經濟技術開發區紫泉。南邊從金碧路嘅金華一街口開始，一直去到北邊嘅福從路。

## 敘述
全長870m，闊9米，雙向2車道。

## 經過嘅道路
條路從西南到東北排，**加粗**嘅字係主幹道：
* 回歸路三巷
* 豐盈路
* 太源路
* 工業大道
* 福從路

類:廣州道路

類:從化經濟技術開發區
明珠路

**明珠路**係中國大陸嘅熱門馬路名，可以係：
;廣東
*明珠路 (廣州白雲)：喺廣東廣州白雲區。
*明珠路 (廣州黃埔)：喺廣東廣州黃埔區。
*明珠路 (廣州從化)：喺廣東廣州從化區。
*明珠路 (中山東升)：喺廣東中山東升鎮。
*明珠路 (中山南朗)：喺廣東中山南朗鎮。
*明珠路 (中山港)：喺廣東中山火炬經濟技術開發區。
*明珠路 (惠州惠城)：喺廣東惠州惠城區。
*明珠路 (惠州惠東)：喺廣東惠州惠東縣。
*明珠路 (佛山)：喺廣東佛山順德區。
*明珠路 (東莞石碣)：喺廣東東莞石碣鎮。
*明珠路 (東莞虎門)：喺廣東東莞虎門縣。
*明珠路 (東莞黃江)：喺廣東東莞黃江鎮。
*明珠路 (肇慶端州)：喺廣東肇慶端州區。
*明珠路 (肇慶四會)：喺廣東肇慶四會市。
*明珠路 (陽江)：喺廣東陽江陽西縣。
*明珠路 (江門)：喺廣東江門開平市。
;廣西
*明珠路 (北海海城)：喺廣西北海海城區。
*明珠路 (北海鐵山港)：喺廣西北海鐵山港區。
青年路 (廣州)

**青年路**（）係中國廣東廣州嘅東西走向道路，喺黃埔區經濟技術開發區。西邊從明珠路同開發大道嘅交界開始，一直去到東邊嘅東江大橋上橋位。

佢亦係廣州地區出入東莞嘅主要道路之一。

## 敘述
全長1.2km，闊28米，雙向4車道。

## 史
條路喺1984年搞經濟技術開發區時喐手起，1987年起好兼順便起埋東江大橋打通到去東莞麻湧嗰邊。

## 經過嘅道路
條路從西到東排，**加粗**嘅字係主幹道：
* **[[明珠路 (廣州黃埔)|明珠路]]**、**[[開發大道 (廣州)|開發大道]]**
* **[[友誼路 (廣州黃埔)|友誼路]]**、石英路
* **[[東江大道]]**（橋底穿過，冇連埋一齊）、**[[東江大橋]]**

## 特色
呢條路係廣州往返東莞嘅緊要道路之一，而家好多喺廣州黃埔往返東莞啲車都喺呢度出入。道路兩邊啲建築同商家都圍繞廣州同東莞地區為主，附近亦有唔少嘅工廠廠房響度。

類:廣州主幹道

類:廣州經濟技術開發區
青年路 (深圳寶安)

**青年路**（）係中國廣東深圳嘅東西走向道路，喺寶安區石岩。西邊從洲石路開始，一直去到東邊嘅寶石路。

## 敘述
全長1km，闊8米，雙向2車道。

## 經過嘅道路
條路從西到東排，**加粗**嘅字係主幹道：
* ****
* **[[松白路]]**
* **[[寶石路 (深圳)|寶石路]]**

類:深圳道路